Στα πλαίσια του Επιχειρησιακού Προγράμματος «Εκπαίδευση και Διά Βίου Μάθηση» που συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) - ppt κατέβασμα\nΣτα πλαίσια του Επιχειρησιακού Προγράμματος «Εκπαίδευση και Διά Βίου Μάθηση» που συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο)\nΔημοσίευσεCelandia Condos Τροποποιήθηκε πριν 3 χρόνια\nΠαρουσίαση με θέμα: "Στα πλαίσια του Επιχειρησιακού Προγράμματος «Εκπαίδευση και Διά Βίου Μάθηση» που συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο)"— Μεταγράφημα παρουσίασης:\n1 Στα πλαίσια του Επιχειρησιακού Προγράμματος «Εκπαίδευση και Διά Βίου Μάθηση» που συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και εθνικούς πόρους\n2 Η Πρακτική Άσκηση αποτελεί ένα σημαντικό μέρος της Ανώτατης Εκπαίδευσης, καθώς αυτή αφορά στην άμεση επαφή των σπουδαστών με τον εργασιακό χώρο. Στόχος της Πρακτικής Άσκησης είναι : η καλύτερη αξιοποίηση, σε επαγγελματικό επίπεδο, των γνώσεων και των δεξιοτήτων που απέκτησαν οι φοιτητές και οι σπουδαστές κατά τη διάρκεια των σπουδών τους η ευκολότερη και επωφελέστερη ένταξη των αποφοίτων της Ανώτατης Εκπαίδευσης και Κατάρτισης στο παραγωγικό σύστημα της χώρας η δημιουργία ενός δίαυλου αμφίδρομης μεταβίβασης των πληροφοριών μεταξύ των Ανωτάτων Εκπαιδευτικών Ιδρυμάτων και των παραγωγικών φορέων\n3 [ Ειδικότεροι στόχοι της Πρακτικής Άσκησης ]  η καλύτερη αξιοποίηση, σε επαγγελματικό επίπεδο, των γνώσεων και των δεξιοτήτων που απέκτησαν οι φοιτητές και οι σπουδαστές κατά τη διάρκεια των σπουδών τους,  η ευκολότερη και επωφελέστερη ένταξη των αποφοίτων της Ανώτατης Εκπαίδευσης και στο παραγωγικό σύστημα της χώρας,  η ανάδειξη των δεξιοτήτων των ασκουμένων και η ανάπτυξη επαγγελματικής συνείδησης,  η ομαλότερη μετάβαση των φοιτητών από το χώρο της προετοιμασίας τους στο χώρο της παραγωγής, των επιχειρήσεων και των οργανισμών,  η εξοικείωση των φοιτητών με το εργασιακό περιβάλλον και τις απαιτήσεις του επαγγελματικού χώρου, καθώς και με τις εργασιακές σχέσεις και το ύψος των απολαβών όπως διαμορφώνονται στην ελληνική πραγματικότητα,  η δημιουργία ενός δίαυλου αμφίδρομης μετάδοσης πληροφοριών μεταξύ Ιδρυμάτων ανώτατης εκπαίδευσης και επιχειρήσεων, ώστε να διευκολύνεται η συνεργασία αυτών των φορέων.\n4 [ Επιστημονική Επιτροπή Πρακτικής Άσκησης ] Για την παρακολούθηση του Προγράμματος έχει συσταθεί Επιστημονική Επιτροπή Πρακτικής Άσκησης η οποία αποτελείται από τον Ιδρυματικό Υπεύθυνο και τους εκπροσώπους των πέντε Σχολών του ΤΕΙ-Α. Μιχαήλ Μπρατάκοςκαθηγητής, Ιδρυματικός Υπεύθυνος Κυριακή Δάφνη Μάνεσηκαθηγήτρια ΣΔΟ, μέλος Αντώνιος Χατζηαποστόλουαναπλ. καθηγητής ΣΤΕΦ, μέλος Αντώνιος Προμπονάςεπικ. καθηγητής ΣΕΥΠ, μέλος Μενέλαος Μελετζήςεπικ. καθηγητής ΣΓΤΚΣ, μέλος Δήμητρα Χούχουλακαθ. εφαρμογών ΣΤΕΤΡΟΔ, μέλος\n5 [ Το Πρόγραμμα με μια ματιά ] Στο πρόγραμμα συμμετέχουν 29 Τμήματα του ΤΕΙ Αθήνας Προϋπολογισμός :  5.398.845,00 € για τα Τμήματα  599.871,00 € για την Κεντρική Δράση Διάρκεια Προγράμματος Οκτώβριο 2010 - Μάϊο του 2013\n6 [ Το Πρόγραμμα με μια ματιά ] Για τη σωστή παρακολούθηση του Προγράμματος έχει οριστεί για κάθε Τμήμα που συμμετέχει στο Πρόγραμμα Επιστημνονικός Υπεύθυνος Πρακτικής Άσκησης. Για τον έλεγχο και την αξιολόγηση της Πρακτικής Άσκησης ορίζονται ως επιβλέποντες κάθε ασκούμενου:  ένα μέλος Ε.Π. από το Τμήμα και  ένα στέλεχος από τον φορέα απασχόλησης.\n7 [ Δικαίωμα συμμετοχής στο Πρόγραμμα ] Στο πρόγραμμα έχουν δικαίωμα να συμμετέχουν φοιτητές οι οποίοι καλύπτουν τις προϋποθέσεις που προβλέπονται για την πραγματοποιίσης της Πρακτικής τους Άσκησης και τους έχει χορηγηθεί η βεβαίωση από το Τμήμα, ότι δικαιούνται να κάνουν την Πρακτική Άσκηση.\n8 [ Χρονική διάρκεια και αμοιβή ] Η χρονική διάρκεια της Πρακτικής Άσκησης είναι 6 μήνες. Η αμοιβή (το ύψος της οποίας ορίζεται σύμφωνα με την χρηματοδότηση του προγράμματος) και η ασφάλιση των ασκούμενων (1% κατά κινδύνου ατυχήματος) καλύπτονται από το πρόγραμμα, σε αρκετές δε περιπτώσεις ο φορέας συγχρηματοδοτεί τον ασκούμενο φοιτητή και έτσι αυξάνεται το ύψος της αμοιβής του. Για τους φοιτητές που ασκούνται σε άλλες πόλεις, το πρόγραμμα καλύπτει τα έξοδα μετακίνησης από και προς τον τόπο άσκησης για μια φορά και για αποστάσεις πάνω από 50 χιλ.\n9 [ Αιτήσεις συμμετοχής ] Αιτήσεις συμμετοχής στο πρόγραμμα οι φοιτητές μπορούν να προμηθευτούν από το Γραφείο Πρακτικής Άσκησης του Τμήματος στις ημερομηνίες που ορίζονται και ανακοινώνονται, πριν την έναρξη κάθε κύκλου.\n10 [ Υποχρεώσεις και δικαιώματα των ασκουμένων φοιτητών, των συνεργαζόμενων φορέων και των Εποπτών Πρακτικής Ασκησης ]\n11 [ Υποχρεώσεις και δικαιώματα φοιτητών ]  Απόλυτη τήρηση των ωραρίων και ημερών εργασίας, όπως αυτά θα ορισθούν πριν την έναρξη υλοποίησης με κοινή συμφωνία με τον Συνεργαζόμενο Φορέα.  Εκτέλεση των καθηκόντων που θα τους ανατεθούν με υπευθυνότητα  Τήρηση των ειδικών κανόνων που τυχόν διέπουν το χώρο εργασίας στον οποίο θα απασχοληθούν.  Για οποιοδήποτε πρόβλημα προκύψει κατά τη διάρκεια της ΠΑ θα πρέπει να ενημερώνεται ο Επόπτης εκπαιδευτικός.  Συνέπεια και καλή συνεργασία με το υπόλοιπο προσωπικό του Συνεργαζόμενου Φορέα.\n12 [ Υποχρεώσεις και δικαιώματα φοιτητών ]  Υπεύθυνη χρήση και φύλαξη όλων των μηχανημάτων, εξοπλισμού κ.λπ. που τους παραχωρείται προς χρήση κατά την διάρκεια της εργασίας τους, σύμφωνα με τις πρακτικές που εφαρμόζονται στον Συνεργαζόμενο Φορέα.  Διατήρηση του χώρου εργασίας στην ίδια κατάσταση, όπως τους παραδόθηκε στην αρχή της εργασίας τους.\n13 [ Υποχρεώσεις συνεργαζόμενων φορέων ]  Ορισμός Υπευθύνου ο οποίος θα αναθέτει τα καθήκοντα και τις εργασίες στον ασκούμενο φοιτητή, με βάση την αρχική συμφωνία της εκπόνησης της ΠΑ, θα παρακολουθεί την εξέλιξη της προόδου της ΠΑ και θα βεβαιώνει την λήξη της, συμπληρώνοντας όλα τα απαιτούμενα έγγραφα.  Προσδιορισμός του ωραρίου εργασίας σύμφωνα με τις διατάξεις του νόμου και την πρακτική που ακολουθείται στον φορέα.  Εξασφάλιση των κατάλληλων συνθηκών εργασίας που να επιτρέπουν την αξιοποίηση του ασκούμενου φοιτητή.\n14 [ Υποχρεώσεις εποπτών εκπαιδευτικών ] Στα πλαίσια των καθηκόντων του ο εκάστοτε επόπτης εκπαιδευτικός θα πρέπει να: Να παρακολουθεί την ομαλή διεξαγωγή της ΠΑ των φοιτητών που εποπτεύει και να επιλύει, σε συνεργασία με το συνεργαζόμενο φορέα,τυχόν πρακτικά προβλήματα που προκύπτουν.\n15 [ Αξιολόγηση της Πρακτικής Άκησης ]\n16 [ Εβδομαδιαίες εκθέσεις και βιβλίο Πρακτικής Άσκησης ] Η τελική αξιολόγηση της ΠΑ πραγματοποιείται με ευθύνη του Επόπτη εκπαιδευτικού σε συνεργασία με τον ασκούμενο φοιτητή και τον ορισμένο Υπεύθυνο του Συνεργαζόμενου Φορέα. Ο ασκούμενος φοιτητής υποχρεούται να συμπληρώνει τις εβδομαδιαίες εκθέσεις οι οποίες περιλαμβάνουν την περιγραφή των δράσεων που ολοκληρώθηκαν και την πρόοδο που συντελέστηκε στα πλαίσια εκπόνησης της ΠΑ, και τηρεί το βιβλίο Πρακτικής Άσκησης. Η διαδικασία της αξιολόγησης τεκμηριώνεται με εβδομαδιαίες αναφορές, με την εξαμηνιαία τελική έκθεση, ένα ερωτηματολόγιο αξιολόγησης του προγράμματος και το βιβλίο πρακτικής άσκησης.\n17 [ Ολοκλήρωση της Πρακτικής Άσκησης ] Μετά την ολοκλήρωση της Πρακτικής Άσκησης, ο σπουδαστής υποβάλλει στην επιτροπή Πρακτικής Άσκησης:  το βιβλίο πρακτικής άσκησης κατάλληλα συμπληρωμένο με τον αριθμό εβδομαδιαίων εκθέσεων το χρόνο και το αντικείμενο απασχόλησης, τις ημέρες απουσίας και την επίδοσή του  τη βεβαίωση του φορέα περράτωσης της Πρακτικής Άκησης και το συμπληρωμένο ερωτηματολόγιο. H επιτροπή Πρακτικής Άσκησης του Τμήματος στην οποία υποβάλλονται τα δικαιολογητικά Πρακτικής Άσκησης αποφασίζει για την αποδοχή ή απόρριψή τους.\n18 [ Επιστημονικοί Υπεύθυνοι των Τμημάτων που συμμετέχουν στο Πρόγραμμα «Πρακτική Άσκηση στο ΤΕΙ Αθήνας» ]\n19 Α/ΑΤμήμαΥπεύθυνος 1 Βιβλιοθηκονομίας και Συστημάτων ΠληροφόρησηςΔ. Μάνεση 2ΓραφιστικήςΜ. Μελετζής 3Δημόσιας ΥγιεινήςΠ. Θεοδωράτος 4Διοίκησης ΕπιχειρήσεωνΕ. Τουρνά 5Διοίκησης Μονάδων Υγείας & ΠρόνοιαςΓ. Δήμας 6Εμπορίας και ΔιαφήμισηςΛ.Σπεντζούρη 7Ενεργειακής ΤεχνολογίαςΑ. Χατζηαποστόλου 8Επισκεπτών ΥγείαςΔ. Χανιώτης 9Εσωτ. Αρχιτεκτονικής Διακόσμησης & Σχεδιασμού Αντικειμένων Μ.Περιβολιώτου 10ΗλεκτρονικήςΚ. Βουδούρης 11Ιατρικών ΕργαστηρίωνΑικ. Χαρβάλου 12Κοινωνικής ΕργασίαςΓ. Καρπέτης 13ΜαιευτικήςΑικ. Λυκερίδου 14ΝαυπηγικήςΧ. Στεφανάκος\n20 Α/ΑΤμήμαΥπεύθυνος 15Νοσηλευτικής Α΄Μ. Πολυκανδριώτη 16Νοσηλευτικής Β΄Α. Καυγά 17Οδοντικής ΤεχνολογίαςΑ. Προμπονάς 18Οινολογίας Τεχνολογίας και ΠοτώνΙ. Παρασκευόπουλος 19Οπτικής και ΟπτομετρίαςΕ. Πατέρας 20ΠληροφορικήςΔ. Κεχαγιάς 21Πολιτικών Έργων ΥποδομήςΜ. Βαλαβαλίδης 22Προσχολικής ΑγωγήςΤ. Σιδηροπούλου 23Συντήρησης Αρχαιοτήτων και Έργων ΤέχνηςΗ. Νομπιλάκης 24Τεχνολογίας Ιατρικών ΟργάνωνΔ. Κάβουρας 25Τεχνολογίας ΤροφίμωνΔ. Χούχουλα 26ΤοπογραφίαςΒ. Παγούνης 27Τουριστικών ΕπιχειρήσεωνΠ. Λύτρας 28ΦυσικοθεραπείαςΠ. Πουλμέντης 29Φωτογραφίας και Οπτικοακουστικών ΤεχνώνΓ. Βλασσάς\n21 Το Γραφείο Πρακτικής Άσκησης του ΤΕΙ βρίσκεται στην οδό Αγ. Σπυρίδωνος και Μήλου 1, 3ος όροφος Επιστημονικός Υπεύθυνος του Έργου Μ. Μπρατάκος, καθηγητής του τμήματος Τεχνολογίας Τροφίμων τηλ.: 210 5385570 Οργανωτική, διοικητική υποστήριξη του Έργου Κωστάντζα Αργυράτου, Ελένη Κακούρου, Αντώνης Παπαθεοδώρου τηλ.: 210 5385846 φαξ: 210 5385719 email : gpa@teiath.grgpa@teiath.gr\nΚατέβασμα ppt "Στα πλαίσια του Επιχειρησιακού Προγράμματος «Εκπαίδευση και Διά Βίου Μάθηση» που συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο)"


Θέμα: ΣΤΟ ΚΑΜΠΟΥΝΙ ΜΙΑ ΙΣΤΟΡΙΑ... Παρ Ιαν 01, 2010 1:51 am\nΘέμα: Απ: ΣΤΟ ΚΑΜΠΟΥΝΙ ΜΙΑ ΙΣΤΟΡΙΑ... Σαβ Ιαν 09, 2010 11:31 pm\nΘέμα: Απ: ΣΤΟ ΚΑΜΠΟΥΝΙ ΜΙΑ ΙΣΤΟΡΙΑ... Κυρ Ιαν 10, 2010 4:17 pm\nΏρα να συνέρθουμε από την ευωχία του παραμυθιού και να περάσουμε σε πιο πεζές λεπτομέρειες. Να συνεχίσουμε την ... τριγωνομετρία. Διότι ο κοσμάκης άλλα έχει στο νου για τους ναυτικούς. Και πολύ χαμηλά στην εκτίμηση της κοινής γνώμης είναι το ναυτικό επάγγελμα.\nΘα σας δώσουμε με συγκεκριμένο παράδειγμα τι σημαίνει βάρδια στη γέφυρα ενός πλοίου:\nΝα και τα σφαιρικά τρίγωνα, σημειωμένα έστω και πριν τριάντα σχεδόν χρόνια και να και η περίφημη ευθεία Μαρκ. Δε νοείται ναυτίλος - έστω και αν έχει πλέον η δορυφορική ναυτιλία εισβάλλει σε όλα τα σύγχρονα πλοία - που να μη γνωρίζει την ευθεία Μαρκ.\nΑνάμεσα στα πολλά ακαταλαβίστικα και το Ha που προχτές πάλευε η μικρή καπετάνισσα να βρει... Ας ελπίσουμε η δημοσίευση να τη βοηθήσει λιγάκι...\nΘέμα: Απ: ΣΤΟ ΚΑΜΠΟΥΝΙ ΜΙΑ ΙΣΤΟΡΙΑ... Τετ Ιαν 13, 2010 12:45 pm\nΘέμα: Απ: ΣΤΟ ΚΑΜΠΟΥΝΙ ΜΙΑ ΙΣΤΟΡΙΑ... Τετ Ιαν 13, 2010 11:59 pm\nΜια ενδιαφέρουμα είδηση για τον μηχανισμό των Αντικυθήρων:\nΟ Mηχανισμός των Αντικυθήρων στο ΕΙΕ\nwww.ekt.gr, με πληροφορίες από EIE\nΘέμα: Απ: ΣΤΟ ΚΑΜΠΟΥΝΙ ΜΙΑ ΙΣΤΟΡΙΑ... Κυρ Ιαν 01, 2012 10:04 am\nΠρωτοχρονιά. Πάλι Πρωτοχρονιά.\nΚαι όμως ο χρόνος κυλά. Και όλα τα αλλάζει.\nΝαι, είμαι σίγουρη. Εμείς, εμείς, εμείς. Εμείς αλλάζουμε. Και τάχα μου και καλά μας φταίει ο χρόνος.\nΔεν καταφέρνουμε να κρατηθούμε στις ροές του χρόνου σύμμετροι, ξεπέφτουμε. Άγγελοι που μάδησαν τα φτερά τους. Κι αυτή την αλλαγή αντί να τη διορθώνουμε την έχουμε βαφτίσει αλλαγή του χρόνου και τη γιορτάζουμε κιόλας.


Ο Τζον Κέρι ζητά από τον Ντόναλντ Τραμπ να παραιτηθεί | Έθνος\nΤζον Κέρι (AP Photo/Firdia Lisnawati)\nΟ Τζον Κέρι ζητά από τον Ντόναλντ Τραμπ να παραιτηθεί\nΚΟΣΜΟΣ 22.01.2019 23:02\nΤελευταία Ενημέρωση 22.01.2019 23:07\n«Το έχω ήδη πει δημοσίως ότι δεν απέκλεισα αυτήν την πιθανότητα, αλλά δεν είμαι σε θέση να προγραμματίσω ενεργά μια προεκλογική εκστρατεία» είπε ο πρώην Αμερικανός υπουργός Εξωτερικών\n«Παραιτηθείτε!» προέτρεψε τον Ντόναντ Τραμπ ο πρώην υπουργός Εξωτερικών Τζον Κέρι, ο οποίος δεν απέκλεισε την πιθανότητα να διεκδικήσει την προεδρία στις εκλογές του 2020.\n«Το έχω ήδη πει δημοσίως ότι δεν απέκλεισα αυτήν την πιθανότητα, αλλά δεν είμαι σε θέση να προγραμματίσω ενεργά μια προεκλογική εκστρατεία» είπε ο 75χρονος Κέρι, μιλώντας στο τηλεοπτικό δίκτυο CNBC, στο περιθώριο του Παγκόσμιου Οικονομικού Φόρουμ του Νταβός.\nΟ Τζον Κέρι ήταν υποψήφιος για την προεδρία το 2004 αλλά ηττήθηκε από τον Τζορτζ Μπους. Αν τελικά το αποφασίσει, θα δώσει μάχη για το χρίσμα με τουλάχιστον πέντε άλλους υποψηφίους που έχουν ήδη ανακοινώσει ότι θα το διεκδικήσουν: τη γερουσιάστρια Καμάλα Χάρις, τις συναδέλφους της Ελίζαμπεθ Γούορεν και Κίρστεν Γκίλιμπραντ, την Τάλσι Γκάλμπαρντ από τη Χαβάη και τον πρώην υπουργό Τζούλιαν Κάστρο.\n«Ντροπιαστική» η παράλυση των ομοσπονδιακών υπηρεσιών\nΠοιος θα εμποδίσει το Μαρινάκη να μπει στο Καραϊσκάκη; - Tα Μέσα του Μαρινάκη ζητούν Grexit\nΝτόναλντ Τραμπ: Δεν θα είναι παρών στις εκλογές του 2024, σύμφωνα με πρώην στενή συνεργάτιδά του\nΠεριφερειάρχης Θεσσαλίας: Το κτίριο χόρευε - Εκκενώσαμε υπηρεσίες, σχολεία\nFOOD & DRINK 11:37


IMATHIA IN (AMMOSIMATHIA BLOG) : Ο Α.Σ. Μέσης στην 25η Fruit Logistica του Βερολίνου\nΣτο πλαίσιο της εμπορικής εξωστρέφειας και της αναζήτησης νέων πελατών και αγορών, ο Α.Σ. Μέσης συμμετείχε στην 25η Fruit Logistica 8-10 Φεβρουαρίου στο Βερολίνο. Κατά τη διάρκεια της έκθεσης πραγματοποιήθηκαν συναντήσεις με πιστούς πελάτες του Αγροτικού Συνεταιρισμού Μέσης (ενδεικτικά αναφέρουμε\nαπό την Ανατολική και Δυτική Ευρώπη, την Κύπρο και τα Ηνωμένα Αραβικά Εμιράτα) ανανεώνοντας τη σχέση εμπιστοσύνης μαζί τους και δρομολογώντας τις εξελίξεις για την αύξηση των εξαγωγών του (ενόψει της θερινής περιόδου).\nΤο περίπτερο του Αγροτικού Συνεταιρισμού Μέσης επισκέφτηκαν μελλοντικοί - δυνητικοί πελάτες από την Ισπανία, τις Σκανδιναβικές χώρες, την Κίνα και τη Σαουδική Αραβία. Πιο συγκεκριμένα, για τη Σαουδική Αραβία, υπάρχει σε εξέλιξη επιχειρηματικό σχέδιο του Προέδρου κου Ιορδάνη Κυρατλίδη με τοπικό Άραβα επιχειρηματία, το οποίο θα δώσει λύσεις για την ασφαλή και έγκαιρη μεταφορά πυρηνόκαρπων φρούτων, εξαπλώνοντας έτσι το δίκτυο πωλήσεων του Αγροτικού Συνεταιρισμού Μέσης στη Μέση Ανατολή. Τοπικοί παράγοντες του νομού Ημαθίας και η αντιπεριφερειάρχης Κρήτης έδωσαν το παρών τιμώντας με την παρουσία τους τον Αγροτικό Συνεταιρισμό της Μέσης, όπως και όλες τις ελληνικές συμμετοχές.


Κορωνοϊός: Γιατί καθηγητής Γιάννης Ιωαννίδης μιλάει για το φιάσκο του αιώνα!\nΜια διαφορετική προσέγγιση της υγειονομικής και κοινωνικής κρίσης που έχει προκαλέσει η πανδημία του νέου κορωνοϊού, επιχειρεί ο καθηγητής Ιατρικής, Επιδημιολογίας και Υγείας του Πληθυσμού και Στατιστικής στο Πανεπιστήμιο του Stanford, Γιάννης Ιωαννίδης.\nΠρόκειται για ένα εξαιρετικά ενδιαφέρον άρθρο μέσα από τις γραμμές του οποίου ο κ. Ιωαννίδης αναρωτιέται αν τα όσα συμβαίνουν εν μέσω της πανδημίας του κορωνοϊού είναι το φιάσκο του αιώνα\nΔιαβάστε το άρθρο του κ. Ιωαννίδη και βγάλτε τα συμπεράσματά σας:\nΔιαβάστε εδώ το άρθρο στ’ αγγλικά\nΤο who is who του Ιωάννη Ιωαννίδη\nΠερισσότερα στοιχεία του εδώ: https://en.wikipedia.org/wiki/John_Ioannidis\nTagged ΓΙΑΝΝΗΣ ΙΩΑΝΝΙΔΗΣ, ΚΟΡΩΝΟΙΟΣ, ΠΑΝΔΗΜΙΑ COVID - 19, ΠΑΝΔΗΜΙΑ ΚΟΡΩΝΟΙΟΣ, ΠΑΝΕΠΙΣΤΗΜΙΟ STANFORD\nΣεισμός: Από θαύμα σώθηκε ζευγάρι όταν κατέρρευσε ο εξωτερικός τοίχος της κρεβατοκάμαρας


Share: Also of Interest Intellectual Property Law and Practice in Israel Eran Liss and Dan Adin Mecca of Revolution Jeffrey James Byrne In Praise of Litigation Alexandra Lahav War in Worcester Pamela Reynolds Islamic Law in Action Kristen Stilt Sovereignty and Struggle Jonathan T. Reynolds Trade Mark Dilution in Europe and the United States Ilanah Simon Fhima Africanizing Democracies Alicia C. Decker and Andrea L. Arrington International Harmonization of Economic Regulation Junji Nakagawa Betting on the Africans Philip E. Muehlenbeck Formalism and the Sources of International Law Jean d'Aspremont The Goggam Chronicle International Law and Domestic Legal Systems Dinah Shelton Black Folk Then and Now (The Oxford W.E.B. Du Bois) First Edition Henry Louis Gates, W. E. B. Du Bois, and Wilson J. Moses Law and Religion in Europe Norman Doe The Philadelphia Negro (The Oxford W. E. B. Du Bois) First Edition Henry Louis Gates, W. E. B. Du Bois, and Lawrence Bobo Related Categories Law > Comparative Law Arts & Humanities > History > Regional & National History > African History About Us


Άγρια κόντρα Νοτοπούλου-Καράογλου: “Ντροπιάζετε τον τόπο με ακροδεξιές κορώνες” - "Προσπαθεί να πλειοδοτήσει επενδύοντας στη μονταζιέρα του ΣΥΡΙΖΑ”\nΆγρια κόντρα Νοτοπούλου-Καράογλου: “Ντροπιάζετε τον τόπο με ακροδεξιές κορώνες” – “Προσπαθεί να πλειοδοτήσει επενδύοντας στη μονταζιέρα του ΣΥΡΙΖΑ”\n17:58 , Πέμπτη 07 Νοεμβρίου 2019\nΝέα πολιτική κόντρα ξέσπασε με αιχμή το προσφυγικό, αυτή τη φορά μεταξύ της Κατερίνας Νοτοπούλου και του Θεόδωρου Καράογλου, με αφορμή τη δήλωση που έκανε ο Υφυπουργός Εσωτερικών, Μακεδονίας-Θράκης ερωτηθείς για την διοργάνωση μπάρμπεκιου έξω από την προσφυγική δομή των Διαβατών.\nΣε ανάρτησή της στο Facebook, η βουλευτής του ΣΥΡΙΖΑ εξαπολύει επίθεση στον υφυπουργό, γράφοντας: “μέσα σε δυο φράσεις ο κ. Καράογλου ντροπιάζει τον θεσμό του Υφυπουργού Μακεδονίας και Θράκης. Η Μακεδονία Και η Θράκη είναι τόποι που αγκάλιασαν την διαφορετικότητα, έδειξαν αλληλεγγύη στην προσφυγιά. Κ. Καράογλου δεν σας επιτρέπουμε με ακροδεξιές κορώνες να ντροπιάζετε τον τόπο”.\nΑναλυτικά η ανάρτηση της κ. Νοτοπούλου:\n“Πριν από ένα χρόνο το ΥΜΑΘ άνοιξε την πόρτα και την αγκαλιά του σε παιδιά – πρόσφυγες μαζί με τις οικογένειές τους ενώ σε όλη τη διαρκεια της κυβέρνησης ΣΥΡΙΖΑ ΑΝΕΛ στήριξε τις προσφυγικές δομές με αίσθημα ευθύνης.\nΕίναι και παλιοί …και μάλιστα ο Υφυπουργός Εσωτερικών.\nΚ. Καράογλου δεν σας επιτρέπουμε με ακροδεξιές κορώνες να ντροπιάζετε τον τόπο”.\nΑπαντώντας στην κ. Νοτοπούλου, ο κ. Καράογλου σχολιάζει ότι “αντιλαμβάνομαι την αγωνία της τώρα που έμεινε πίσω στην εσωκομματική ‘αρένα’ του ΣΥΡΙΖΑ, μιας και τα τελευταία 24ωρα ο συνάδελφός της κ. Γιαννούλης της “κλέβει” την επικοινωνιακή δόξα”, της καταλογίζει πως “για αυτό προσπαθεί να πλειοδοτήσει επενδύοντας στη μονταζιέρα του ΣΥΡΙΖΑ” και την καλεί να διαβάζει τις δηλώσεις των πολιτικών από την αρχή έως το τέλος και όχι αποσπασματικά.\nΑναλυτικά, όπως μεταδίδει το ΑΠΕ-ΜΠΕ, ο Υφυπουργός Εσωτερικών, Μακεδονίας-Θράκης, αναφέρει: “Ενημερώνω την κυρία Νοτοπούλου πως εγώ δεν κάνω πολιτική μέσα από το Facebook. Πέραν, λοιπόν, του σημείου που επικαλείται, πρόσθεσα στη δήλωσή μου ότι: ‘Καλό θα είναι να αποφεύγονται εντάσεις γιατί και οι άνθρωποι αυτοί είναι δυστυχισμένοι που ψάχνουν για ένα καλύτερο μέλλον. Χωρίς αυτό να σημαίνει ότι αυτοί θα μας επιβάλλουν τον τρόπο ζωής τους, τον πολιτισμό τους και την παράδοσή τους’. Αυτό το κομμάτι ξέχασε να το ‘σχολιάσει’, εκτός και αν διαφωνεί με το υπόλοιπο σκέλος της δήλωσής μου, το οποίο εσκεμμένα… παραλείπει. Αλλοίμονο εάν συμφωνούσαμε σε όλα με την κυρία Νοτοπούλου…”. Και προσθέτει: “Σε κάθε περίπτωση, αντιλαμβάνομαι την αγωνία της τώρα που έμεινε πίσω στην εσωκομματική ‘αρένα’ του ΣΥΡΙΖΑ, μιας και τα τελευταία 24ωρα ο συνάδελφός της κ. Γιαννούλης της ‘κλέβει’ την επικοινωνιακή δόξα. Για αυτό προσπαθεί να πλειοδοτήσει επενδύοντας στη μονταζιέρα του ΣΥΡΙΖΑ. Την ενημερώνω ότι οι δηλώσεις των πολιτικών πρέπει να διαβάζονται από την αρχή έως το τέλος και όχι αποσπασματικά”.\nΟι δηλώσεις Καράογλου που προκάλεσαν την κόντρα\nΝωρίτερα, στο περιθώριο συνάντησης που είχε με τον δήμαρχο Θεσσαλονίκης, ο κ. Καράογλου είχε δηλώσει: “Θεωρώ ότι ελευθερία και δημοκρατία έχουμε, ο καθένας μπορεί να τρώει ό,τι θέλει, όπου θέλει, δεν υπάρχει κάποιο πρόβλημα”.\n“Από εκεί και πέρα καλό θα είναι να αποφεύγονται οι εντάσεις γιατί και οι άνθρωποι, οι οποίοι έχουν έρθει είναι δυστυχισμένοι άνθρωποι οι οποίοι ψάχνουν για ένα καλύτερο μέλλον χωρίς αυτό να σημαίνει ότι αυτοί θα μας επιβάλουν τον τρόπο ζωής τους, τον πολιτισμό, την παράδοσή τους η οτιδήποτε άλλο”, πρόσθεσε ο υφυπουργός.\n“Η κυβέρνηση έχει πάρει μια πολιτική απόφαση, η οποία λέει ότι οι μετανάστες θα στεγαστούν σε όλη την χώρα πλην των νησιών του ανατολικού Αιγαίου, τα οποία δέχονται το πρώτο κύμα ροής, σε ποσοστό το οποίο δεν θα ξεπερνάει το 1 % του ενεργού πληθυσμού. Θεωρώ ότι με την υλοποίηση αυτής της πολιτικής δέσμευσης θα υπάρχει μια πολύ μεγάλη ανάσα και σε αυτή την φάση η κεντρική Μακεδονία είναι αυτή που δέχεται την μεγαλύτερη πίεση και αν υλοποιηθεί και περιμένουμε να γίνει πολύ σύντομα πράξη η κατανομή 1% σε όλη την χώρα θα υπάρχει μια πολύ μεγάλη βελτίωση του προβλήματος”, σημείωσε. Πηγή ΒΙΝΤΕΟ: thestival.gr\nΔΙΑΒΑΤΑ ΚΑΡΑΟΓΛΟΥ ΜΠΑΡΜΠΕΚΙΟΥ ΝΟΤΟΠΟΥΛΟΥ ΠΡΟΣΦΥΓΙΚΟ


Ποτηροτρυπανο 40mm DEWALT DT8144\nΠοτηροτρυπανο 44mm DEWALT DT8147\nΤρυπανι πιλοτος για ποτηροκορωνα 6.35mm DEWALT DT8103\nΠοτηροκορωνα SDS-Plus MANNESMANN\nΔιαμαντοκορωνα τουβλου-μπετου Φ50χιλ. DEWALT DT6744\nΠροσαρμογεας sds-plus 300χιλ. για διαμαντοκορωνες DEWALT DT6751\nΤρυπανι πιλοτος για διαμαντοκορωνες DEWALT DT6753\nΔιαμαντοκορωνα τουβλου-μπετου Φ80χιλ. SDS-MAX DEWALT DT6763\nΠοτηροτρυπανο Φ60x30mm δομικων - πλακιδιων GRAPHITE 57H295\nGRAPHITE 57H295 572950\nΠοτηροπριονο 16x38mm TOPEX GRAPHITE 57H900\nGRAPHITE 57H900 579003\nΠοτηροπριονο 67x38mm TOPEX GRAPHITE 57H928\nΠοτηροπριονο 83x38mm TOPEX GRAPHITE 57H932


Σαν σήμερα, 20 Δεκεμβρίου, γεννήθηκε η Άννα Βίσση | Athens Voice\n20.12.2020 | 08:05\nΣαν σήμερα, 20 Δεκεμβρίου, γεννήθηκε η Άννα Βίσση\nH τραγουδίστρια Άννα Βίσση © Instagram / annavissiofficial\nΌ,τι σημαντικό συνέβη σαν σήμερα, 20 Δεκεμβρίου.\n1522: Έπειτα από πεντάμηνη πολιορκία από τις δυνάμεις του Σουλεϊμάν του Μεγαλοπρεπούς, οι Ενετοί παραδίδουν τη Ρόδο στους Οθωμανούς, υπό όρους. Ο Σουλεϊμάν Α' ο Μεγαλοπρεπής επιτρέπει στους εναπομείναντες Ιωαννίτες Ιππότες να εγκαταλείψουν το νησί. Αυτοί εγκαθίστανται στη Μάλτα και γίνονται γνωστοί ως οι Ιππότες της Μάλτας.\n1802: Ο πολιτικός από την Ύδρα που διατέλεσε και πρωθυπουργός, Δημήτριος Βούλγαρης, γνωστός και με το προσωνύμιο «Τζουμπές».\n1915: Αζίζ Νεσίν, Τούρκος συγγραφέας\n1946: Ο Ισραηλινός πνευματιστής Γιούρι Γκέλερ.\n1957: Η τραγουδίστρια Άννα Βίσση.\n1968: Ο Αμερικανός συγγραφέας, Τζον Στάινμπεκ, ο οποίος τιμήθηκε με τα βραβεία Νόμπελ Λογοτεχνίας και Πούλιτζερ («Τα Σταφύλια της Οργής», «Άνθρωποι και Ποντίκια», «Ανατολικά της Εδέμ»).\n1981: Ο σκηνοθέτης του θεάτρου, Δημήτρης Ροντήρης.\n1982: Ο Πολωνός μαέστρος-πιανίστας Άρθουρ Ρουμπινστάιν.\n2009: Ο κορυφαίος Έλληνας ζωγράφος, Γιάννης Μόραλης.\n2009: Μπρίτανι Μέρφι: Αμερικανίδα ηθοποιός, τραγουδίστρια (γεν. 1977)


Η επιστροφή του Euro μετά από 5 χρόνια - Thessalikipress.gr | Η εβδομαδιαία εφημερίδα της Θεσσαλίας τώρα ONLINE\n09/06/2021, 11:33 09/06/2021\nΤο ευρωπαϊκό πρωτάθλημα ποδοσφαίρου, ή αλλιώς Euro, διεξήχθη για πρώτη φορά το 1960 στη Γαλλία. Από τότε πραγματοποιείται ανά 4 χρόνια και αλλάζουν οι χώρες στις οποίες διεξάγονται οι αγώνες, με εξαίρεση το Euro 2020 το οποίο ήταν προγραμματισμένο για την περίοδο 12 Ιουνίου 2020 με 12 Ιουλίου 2020. Το συγκεκριμένο πήρε αναβολή ενός έτους και αναμένεται να ξεκινήσει 11 Ιουνίου 2021 και να ολοκληρωθεί στις 11 Ιουλίου 2021. Το φετινό Euro αναμένεται να είναι άκρως συναρπαστικό με μεγάλα ονόματα του ποδοσφαίρου να συμμετέχουν καθώς επίσης και με νέες εισόδους που φαίνονται αρκετά υποσχόμενες.\nΗ ιδέα ενός ευρωπαϊκού ποδοσφαιρικού πρωταθλήματος παρουσιάστηκε από τον Γάλλο Ανρί Ντελονέ, αλλά οι συνθήκες δεν το επέτρεψαν μέχρι το 1958. Το κύπελλο που λαμβάνουν οι νικητές ονομάστηκε προς τιμήν του. Το πρώτο Euro πραγματοποιήθηκε το 1960 στη Γαλλία με 17 ομάδες να συμμετέχουν και 4 από αυτές να παίρνουν μέρος στους τελικούς αγώνες. Από τότε έχουν γίνει σημαντικές αλλαγές στους κανονισμούς με περισσότερες ομάδες να συμμετέχουν πλέον στους προκριματικούς αγώνες, καθώς επίσης έγινε και αύξηση των ομάδων που συμμετέχουν στα τελικά. Σήμερα, ο συνολικός αριθμός ομάδων είναι 55 από τις οποίες στον τελικό περνούν 24, όπου παλεύουν για τον τίτλο του ευρωπαϊκού πρωταθλητή.\nΗ επιλογή των ομάδων που θα περάσουν στον τελικό γίνεται μετά από προκριματικούς αγώνες στους οποίους συμμετέχουν όλες οι χώρες που λαμβάνουν μέρος στο Euro. Με την ολοκλήρωση των προκριματικών καθορίζονται οι 24 ομάδες που θα αγωνιστούν για την διεκδίκηση του τίτλου. Στις ομάδες που ενδέχεται να αποκλειστούν συμπεριλαμβάνονται και αυτές που φιλοξενούν τους αγώνες στις χώρες τους.\nΦαβορί Euro 2020\nΌπως υπάρχει μεγάλο ενδιαφέρον στους ποδοσφαιρικούς αγώνες της κάθε χώρας, έτσι και στο ευρωπαϊκό πρωτάθλημα ποδοσφαίρου υπάρχουν πολλοί που επιθυμούν να στοιχηματίσουν στους αγώνες και τον νικητή. Οι χώρες που δείχνουν οι προγνώσεις των στοιχηματικών ότι θα κερδίσουν το φετινό ευρωπαϊκό πρωτάθλημα ποδοσφαίρου είναι η Αγγλία και η Γαλλία. Μεγάλες πιθανότητες νίκης δίνονται όμως και σε χώρες όπως το Βέλγιο, η Γερμανία και η Ισπανία καθώς έχουν αξιέπαινη πορεία μέχρι στιγμής. Για περισσότερες πληροφορίες σχετικά με αγώνες, φαβορί και φυσικά για να στοιχηματίσει κάποιος στο Euro μπορεί να επισκεφθεί στοιχηματικές ιστοσελίδες όπως είναι για παράδειγμα τη NetBet.\nΣυμμετοχές Ελλάδας στο Euro\nΔυστυχώς η Ελλάδα για ακόμη μία φορά δεν κατάφερε να προκριθεί στα τελικά του Euro 2020, όπως συνέβη και στα προκριματικά του Euro 2016. Όλοι οι Έλληνες φυσικά θυμούνται την ανεπανάληπτη επιτυχία της εθνικής μας ομάδας το 2004. Εκείνη τη χρονιά η Ελλάδα κατάφερε να κερδίσει ομάδες που θεωρούνταν από τις δυνατότερες στον ποδοσφαιρικό κόσμο. Αψηφώντας τις πιθανότητες άρπαξε το τρόπαιο μέσα από τα χέρια της Πορτογαλίας στον τελικό και έγραψε ιστορία με την πρώτη νίκη της χώρας σε ευρωπαϊκό πρωτάθλημα ποδοσφαίρου.\nΕλπίζουμε η ελληνική συμμετοχή να τα πάει καλύτερα στο Euro 2024 και να ζήσουμε για ακόμη μία φορά τα αισθήματα που νιώσαμε με την νίκη του 2004, 20 χρόνια μετά τη νίκη μας. Έως την επόμενη φορά διεξαγωγή του Euro το 2024, το οποίο θα διοργανωθεί από τη Γερμανία όπου και θα μας δοθεί η ευκαιρία της πρόκρισης ξανά, θα παρακολουθήσουμε ποδοσφαιρικούς αγώνες από τις μεγαλύτερες ευρωπαϊκές χώρες στο φετινό πρωτάθλημα Euro.\nPrevious ArticleΣοκ: άσπρος αφρός και νεκρά ψάρια στον ποταμό Καλέντζη ν. ΚαρδίτσαςNext ArticleΚαι δεύτερος ιερέας σε αργία επειδή χρησιμοποίησε πλαστικά σκεύη για τη μετάληψη των πιστών


Αθηνά Αντωνιάδου: Covid-19. Η επόμενη μέρα! (6 Μαϊου 2020) | Mikrometoxos.gr\nΑθηνά Αντωνιάδου: Covid-19. Η επόμενη μέρα! (6 Μαϊου 2020)\nGreece think tank.\nCovid-19. Η επόμενη μέρα!\nΕνα νέο μοντέλο διακυβέρνησης που θα είναι σε θέση να διαμορφώσει σύγχρονες πρότυπες πόλεις ανταποδοτικής οικονομίας που θα σέβονται και θα αξιοποιούν το περιβάλλον με τη συμμετοχή των ίδιων των πολιτών τους. Σύντομα θα δούμε να ανατρέπεται το διεθνές εμπορικό καθεστώς όπως το γνωρίζαμε και το οποίο πλέον δεν έχει καμία σχέση με την αλληλεγγύη, ακόμη και σε καιρό πανδημίας.\nΣτο εξής θα είναι δύσκολο να παρέχονται εγγυήσεις πως οι χώρες θα έχουν πρόσβαση σε βασικά αγαθά και είδη κατά τη διάρκεια μια μελλοντικής έκτακτης ανάγκης. Αυτό σίγουρα δεν είναι μια τυχαία εξέλιξη. Η έλλειψη αλληλεγγύης σχετίζεται με τον τρόπο με τον οποίο έχουν αναπτυχθεί οι οικονομίες, με αποτέλεσμα το μεγαλύτερο μέρος του παγκόσμιου πλούτου να συγκεντρώνεται στα χέρια μερικών χωρών, αλλά και ανθρώπων.\nΑυτό το σύστημα γρήγορα θα προκαλέσει τους πρώτους σημαντικούς πολιτικούς και κοινωνικούς τριγμούς.\nΗ διαχείριση αυτής της κρίσης θα θολώσει ακόμη περισσότερο το όριο μεταξύ πολιτικής και τεχνοκρατίας, εξάλλου η συζήτηση σε παγκόσμια κλίμακα δεν είναι άλλη από το εάν δηλαδή η πανδημία COVID-19 και τα μέτρα που εφαρμόστηκαν από κυβερνήσεις σε όλο τον κόσμο ήταν η αρχή ενός μακρόπνοου σχεδίου εξόδου από την κρίση ή απλώς πρόκειται για μια σιωπηλή παραδοχή αποτυχίας των τεχνοκρατών, και αξιωματούχων που βρέθηκαν όχι απλώς μικρότεροι των προσδοκιών με βάση τη θέση και τα χρυσά βιογραφικά τους, αλλά και ανέτοιμοι να αντιμετωπίσουν τις συνέπειες αυτής της πανδημίας.\nΟ COVID-19 θα προκαλέσει ένα ισχυρό οικονομικό σοκ που δεν μπορεί να αντιμετωπιστεί χρησιμοποιώντας είτε τα εγχειρίδια του παρελθόντος είτε την πτωχευμένη τράπεζα αλληλεγγύης της Ευρώπης και άλλων. Θα αποδειχτεί πολύ σύντομα πως αυτές οι ανορθόδοξες καταστάσεις απαιτούν νέα σκέψη, νέες ιδέες για την αντιμετώπισή τους από τις κυβερνήσεις.\nΑπαιτείται η δημιουργία μιας δεξαμενής ιδεών με την ελεύθερη συμμετοχή των κοινωνικών φορέων, πολιτών, επιστημόνων (τεχνικούς pc, κοινωνιολόγων, ψυχολόγων, μηχανικών, οικονομολόγων κ.α) φοιτητών, Πανεπιστημίων και εταιρειών όπου στα πλαίσια ενός «Εθνικού think tank» next covid day θα μπορούν να εκθέτουν προτάσεις αντιμετώπισης. Με αυτόν τον τρόπο, ενεργοποιώντας πολλές δυνάμεις ( πολλά μυαλά, όπως θα έλεγαν) είναι βέβαιο πως οι λύσεις θα ακολουθήσουν.\nΛύσεις, παρατηρήσεις και προτάσεις που αναμφισβήτητα όταν πηγάζουν από μια Εθνικά συγκροτημένη προσπάθεια χωρίς αγκυλώσεις, ανοιχτή στη κοινωνία δεν μπορούν παρά να έχουν διευρυμένη πολιτική αποδοχή. Η ικανότητα των τεχνοκρατών και εμπειρογνωμόνων φαίνεται και κρίνεται υπό τις παρούσες αντικανονικές συνθήκες αλλά και τις μακροοικονομικές μελέτες, οι οποίες όχι απλώς θα προέβλεπαν αλλά θα θωράκιζαν τους πολίτες σε μια ενδεχόμενη αόρατη μάχη.\nΑντ’ αυτού είδαμε όλοι, ακόμη και χώρες πλούσιες σε κοιτάσματα, τις αποτυχημένες φόρμουλες μιας σειράς αξιωματούχων και μιας μικρής φιλοτραπεζικής ελίτ που υπέρ- πλούτιζαν μετατρέποντας την κρίση σε δική τους ευκαιρία. Υπό αυτές λοιπόν τις συνθήκες επιβάλλεται να αναθεωρηθεί η σχέση των μέχρι χτες τεχνοκρατών με την πολιτική ζωή και τις αποφάσεις που λαμβάνονται, με στόχο τη δημιουργία ενός επιτυχημένου κράτους.\nΗρθε η ώρα οι Ελληνες να βρουν το θάρρος να οικοδομήσουν μια διαφορετική πολιτική κουλτούρα (καλύτερη). Με επίκεντρο τις ανθρώπινες αξίες και το σεβασμό του δικαιώματος της ελευθερίας του ατόμου. Είναι πράγματι μια ευκαιρία να αξιοποιήσουμε τις ψηφιακές δυνατότητες που ήδη αναπτύξαμε ως Πολιτεία εν μέσω πανδημίας.\nΗρθε η ώρα η χώρα να πιστέψει στην επινοητικότητα του σύγχρονου Ελληνα δημιουργώντας ένα Εθνικό think tank αποτελούμενο από τη κοινωνία των πολιτών για τη διαχείριση αυτής της κρίσης, ώστε με αποδεκτούς και έξυπνους τρόπους να καταπολεμήσουμε τον COVID-19 και τις επιπτώσεις του.


Ο ρόλος του Ισραήλ στην Κύπρο το '74 - Φιλούμενος\nΔημοσιεύτηκε στις Τρίτη, 11 Αυγούστου 2009 21:29 | Γράφτηκε από τον/την Φιλούμενος | |\nΤο Ισραήλ στρέφεται προς την Τουρκία\nΈνα πρόσφατο τεύχος της ακαδημαϊκής επιθεώρησης «Middle East Review of International Affairs» δημοσίευσε ένα πολύ ενδιαφέρον άρθρο του Ισραηλινού ακαδημαϊκού Ζαχ Λέβεϋ, με τίτλο «Η είσοδος του Ισραήλ στη Κύπρο, 1959-1963».Η μελέτη του Ισραηλινού, η οποία και στηρίζεται σε πρόσφατα αποχαρακτηρισμένα έγγραφα και πηγές της περιόδου, είναι σημαντική σε πάρα πολλά σημεία σε ό,τι αφορά τη σημασία της Κύπρου για το Ισραήλ.\nΠρώτη και κύρια έγνοια του Ισραήλ ήταν η σύναψη καλών σχέσεων με κράτη που θα μπορούσαν να του εγγυηθούν ασφάλεια και εποίκους.Από το 1948 μέχρι και το 1960 το Ισραήλ κατάφερε να συνάψει άρτιες στρατηγικές σχέσεις με το Ιράν και τη Τουρκία και είχε εμπεδώσει διπλωματικές σχέσεις με όλα τα μεγάλα κράτη (πρεσβείες σε Αμερική, Καναδά, Αγγλία, Αργεντινή, Γαλλία, Ιταλία, Σοβιετική Ένωση). Ελλάδα και Κύπρος παρέμειναν απρόσιτες. Ωστόσο, από το 1954 που η Ελλάδα έφερε το Κυπριακό στον ΟΗΕ, το Ισραήλ, αν και απέφυγε ανοιχτά να υποστηρίξει είτε τη Τουρκία είτε την Ελλάδα, στα παρασκήνια άσκησε πίεση στους Άγγλους και στον ΟΗΕ να υποστηρίξουν την τουρκική θέση για διχοτόμηση, ακριβώς επειδή δεν ήθελε να δει την Ελλάδα να υπαγορεύει την πολιτική της στη Κύπρο και να εμφανίζεται ως περιφερειακή δύναμη με αξιώσεις στην Ανατολική Μεσόγειο. Ταυτόχρονα, όμως, το Ισραήλ έβλεπε το δρόμο συνεργασίας με την Ελλάδα να περνά από τη Λευκωσία, γι’ αυτό και επεδίωξε, αμέσως με την εγκαθίδρυση της Κυπριακής ανεξαρτησίας το 1960, να αποκτήσει διπλωματικές σχέσεις με την κυβέρνηση Μακαρίου.\nΜέχρι τότε, η περιφερειακή στρατηγική του Ισραήλ ήταν καλλιέργεια ισχυρών, αλλά όχι φανερών, δεσμών με Τουρκία και Ιράν, δύο μουσουλμανικά, αλλά όχι αραβικά κράτη. Αξίζει ακόμα να σημειωθεί ότι αυτό εξυπηρετούσε απόλυτα τη στρατηγική της Αμερικής και του ΝΑΤΟ, η οποία και τότε θεωρούσε Τουρκία, Ιράν και Αφγανιστάν ως μία ενιαία και θεμελιακή ζώνη άμυνας/αναχαίτισης της Σοβιετικής απειλής. Για παράδειγμα, στις 29 Αυγούστου 1958 οι πρωθυπουργοί της Τουρκίας και του Ισραήλ, Μεντερές και Γκουριόν, συναντήθηκαν μυστικά στην Άγκυρα και ο σκοπός της συνάντησης ήταν η εξεύρεση μέσων για τη συγκράτηση της επιρροής του Αιγύπτιου Προέδρου Νάσερ.\nΚύπρος και Ελλάδα έπεφταν έξω από το στρατηγικό σχηματισμό περιφερειακών συμμαχιών του Ισραήλ, αλλά η Κύπρος από μόνη της ήταν μία εξαιρετική περίπτωση, διότι ήταν μόνο 220 μίλια δυτικά των ακτών του. Έτσι, το Ισραήλ αποφάσισε να παίξει ένα διπλό παιχνίδι. Από τη μια θα καλλιεργούσε άριστες υπόγειες σχέσεις με τους Τουρκοκύπριους, με στόχο τη διατήρηση του στρατηγικού του δεσμού με την Άγκυρα, και από την άλλη θα προσπαθούσε να συνάψει διπλωματικές σχέσεις με το επίσημο κράτος του Μακάριου. Αλλά ο Μακάριος υπήρξε το μεγάλο εμπόδιο σ’ αυτό το διπλό παιχνίδι του Ισραήλ. Στην ουσία, η σθεναρή φιλο-αραβική πολιτική του Μακάριου έριξε ακόμα περισσότερο το Ισραήλ στην αγκαλιά της Τουρκίας και της διχοτομικής της πολιτικής στην Κύπρο.\nΠροκειμένου το Ισραήλ να αντιμετωπίσει το Μακάριο, αναγκάστηκε να προσεγγίσει το ελληνικό λόμπι της Αμερικής με στόχο να το επηρεάσουν να ασκήσει πίεση στην Αθήνα και τη Λευκωσία. Παρόλο που αυτή η τακτική έφερε κάποιους καρπούς, στην ουσία οι Ισραηλινοί δεν άργησαν να διαπιστώσουν ότι τα οφέλη και η υποστήριξη που έβρισκαν στην Άγκυρα και στους Τουρκοκύπριους με κανένα τρόπο δεν αντιστάθμιζαν τα κέρδη που είχαν με τους Έλληνες.\nΟι Ισραηλινοί ηγέτες κατάληξαν στην απόφαση να υποστηρίξουν πιο αποφασιστικά τους Τούρκους, από τη στιγμή μάλιστα που ο Μακάριος δεν θα μπορούσε να πάρει καμιά απόφαση επί εξωτερικών θεμάτων (π.χ. να επιτρέψει στο Ισραήλ να ανοίξει Πρεσβεία στη Λευκωσία) αν δεν είχε τη συγκατάθεση του Τούρκου αντιπροέδρου Κουτσούκ. Σε κάποια στιγμή, το 1960, η ηγεσία του Ισραήλ συζήτησε μέχρι και παροχή στρατιωτικής βοήθειας στους Τουρκοκυπρίους, κάτι που τελικά δεν έγινε, ακριβώς επειδή οι συνέπειες θα ήταν αρνητικές για την ανάπτυξη των επίσημων σχέσεων μεταξύ Λευκωσίας και Τελ Αβίβ.\nΟ Μακάριος, ο οποίος και ήταν πολύ καλά ενημερωμένος για το τι συμβαίνει, προσπάθησε έξυπνα να πείσει το Μουφτή στην Κύπρο να δείξει συμπάθεια στη δίκαιη υπόθεση των μουσουλμάνων Αράβων αδερφών τους, να ενωθούν με τους χριστιανούς και να σταματήσουν να έχουν σχέσεις με το Ισραήλ. Αλλά το Ισραήλ εργάστηκε αθόρυβα για να σταματήσει αυτή την επίθεση φιλίας του Μακάριου στους Τουρκοκυπρίους, και το πέτυχε. Η επίσκεψη του Νάσερ στην Αθήνα τον Ιούνιο του 1960 δεν βοήθησε τα πράγματα. Η ελληνική κυβέρνηση υποστήριξε τον Αιγύπτιο ηγέτη, εξασφάλισε την ευμάρεια της ελληνικής μειονότητας στο Κάιρο και την Αλεξάνδρεια και αυτό ανάγκασε το Ισραήλ να στραφεί περισσότερο προς την Τουρκία.\nΑυτό είχε ως αποτέλεσμα στις 13 Ιανουαρίου 1961 ο Κουτσούκ, ο Ντενκτάς και ο Τουρκοκύπριος υπουργός άμυνας, Οσμάν Ορέκ, να επισκεφτούν το Μακάριο ζητώντας του τελεσιγραφικά να δεχτεί την ισραηλινή διπλωματική υπηρεσία και το επίσημο άνοιγμα Πρεσβείας χωρίς καμιά καθυστέρηση. Στις 2 Φεβρουαρίου του ίδιου έτους, το Ισραήλ άνοιξε την Πρεσβεία του στη Λευκωσία και ευχαρίστησε θερμά την Άγκυρα γι’ αυτό.\nΑλλά το Ισραήλ δεν άργησε να πειστεί ότι τα συμφέροντά του με αυτά της Κύπρου υπό την ηγεσία του Μακάριου δεν ήταν καθόλου συμβατά. Ο Μακάριος ψήφιζε υπέρ των Αράβων στον ΟΗΕ για το ζήτημα των προσφύγων και για μια σειρά άλλα ζητήματα, και ακόμα άρχισε να οικοδομεί άριστες σχέσεις με το Νάσερ. Επίσης, ο Μακάριος αρνείτο επίμονα να στείλει διπλωματικό σώμα στο Ισραήλ και στη πραγματικότητα η Κύπρος άνοιξε πρεσβεία εκεί μόνο το 1994, λίγο μετά την αναγνώριση του Ισραήλ ως ανεξάρτητου κράτους από την Ελλάδα.


Aisha's Cafe & Bistro, Ντροχέντα - Κριτικές εστιατορίων - TripAdvisor\nAisha's Cafe & Bistro: Εστιατόρια στην περιοχή\nΔραστηριότητες κοντά σε: Aisha's Cafe & Bistro\nAisha's Cafe & Bistro, Ντροχέντα\nΝο 2 από 86 Εστιατόρια - Ντροχέντα\nWellington Quay, Ντροχέντα A92 NCC6, Ιρλανδία\nΛιβανέζικη, Μεσογειακή, Ευρωπαϊκή, Μέσης Ανατολής, Κατάλληλο για χορτοφάγους, Επιλογές βίγκαν, Χαλάλ, Πιάτα χωρίς γλουτένη\nΣίγουρα θα επιστρέψουμε ξανά. Το φαγητό είναι gogeous και εξαιρετική και ζεστό περιβάλλον. Ιδανικό για ομάδες ατόμων ή μεγάλη οικογένεια. Συστήνω ανεπιφύλακτα!\nΚαλό φαγητό, φιλική εξυπηρέτηση, φοβάστε μπορείτε BYOB. Καλό εστιατόριο για μια συνάντηση με φίλους στο κέντρο της πόλης.\nΤο φαγητό ήταν νόστιμο, όμορφες γεύσεις. Im δεν σε καυτή πικάντικα, δεν υπάρχει καμία ανησυχία. Οι άνθρωποι είναι πολύ φιλικοί και εξυπηρετικοί. Εξαιρετική αξία για τα χρήματα, " φέρτε τα δικά σας " είναι εξαιρετική. Μπορείτε να πείτε ότι αυτό το μέρος είναι ένα έργο...της αγάπης. Αξίζουν συγχαρητήρια στον σεφ. Είναι πραγματικά ένα στολίδι εστιατόριο, μπορείτε να δοκιμάσετε θα ξετρελαθείτε το για να το πιστέψετε. Μια άνετη, χαλαρωτική, φιλική ατμόσφαιρα. Πραγματικά ανυπομονώ να ξαναπάω.Περισσότερα\nΕξαιρετικό σέρβις και το καταπληκτικό γεύσεις\nΜία από τις σπάνιες περιπτώσεις όπου είναι tripadvisor bang και τα σχόλια είναι πραγματική. Είχα ένα γεύμα εδώ με μια επιφάνεια του συναδέλφου μου την Τρίτη μόλις παρέλθει και είμαι πολύ χαρούμενη που το είδος αυτό το μέρος. Η ατμόσφαιρα ήταν υπέροχη, χαλαρωτική, η εξυπηρέτηση...ήταν άμεση και διακριτικά και το λιβανέζικο φαγητό ήταν γεμάτος με γεύση και αυθεντικότητα. Αυτό είναι ένα υπέροχο μέρος. Plus προσθέτουν το γεγονός, μπορείτε να πάρετε τα δικά σας δικα και σας χρεώνουν αριθ. corkage, γιατί να μην μου αρέσει; Θα ήθελα απλώς να ζούσα στο Drogheda και όχι το Ηνωμένο Βασίλειο!Περισσότερα\nΕίχε ένα γεύμα με φίλους. Το προσωπικό ήταν πολύ φιλικό και πολύ να ασχολούνται με τους πελάτες. Γνώριζε tge μενού πολύ καλά, εξαιρετικά ικανό να απαντήσει σε όλες τις ερωτήσεις που ετέθησαν. Το φαγητό, τι μπορώ να πω, αλλά μόνο εξαιρετική. Σίγουρα θα ξαναπήγαινα. Σας...ευχαριστώ.Περισσότερα\nΦάγαμε εδώ χθες μετά την ανάγνωση των καλών κριτικών στο tripadvisor. Ένα από τα καλύτερα γεύματα έξω είχαμε, Early Bird είναι εξαιρετική αξία και το χωρίς byow corkage χρέωση είναι ένα επιπλέον μπόνους. Δοκιμάσαμε το labanese τροφίμων που δεν θα χρησιμοποιηθούν για την πολύ εντυπωσιασμένος....Οι μερίδες ήταν μεγάλο για την τιμή που πληρώσαμε. Σίγουρα θα κάνει το ταξίδι μέχρι εδώ πιο συχνά για αυτό το εστιατόριο και μόνο. Δεν μπορώ να το συστήσω αρκετά!Περισσότερα\nΌμορφα φαγητό, υπέροχο προσωπικό, ένα από τα αγαπημένα μου γεύματα από ποτέ. Τόσο πολύ φαγητό είχαμε να λάβουν ορισμένα σπίτι μαζί μας!Περισσότερα\nΟ/η Shauna C, Guest Relations Manager του Aisha's Cafe & Bistro, έχει απαντήσει σε αυτή την κριτικήΑπαντήθηκε στις 30 Ιουνίου 2017\nΈχω πάει εκεί 2 φορές κατά τη διάρκεια των δύο τελευταίων εβδομάδων. Πρώτη φορά με τη σύζυγό μου και τον γιο μου και την κόρη μου και ο σύντροφός μου και ανηψιός και συνεργάτη του από τη Γερμανία. Τη δεύτερη φορά ήταν με τη σύζυγό...μου και δύο φίλοι από το Βέλγιο. Ήμασταν λίγο απορημένη από το μενού αλλά εξαιρετική μας σερβιτόρα ήταν πολύ υπομονετικός και κατανόηση και εξηγείται όλα τα πιάτα για εμάς. Όλοι απολαύσαμε το γεύμα και τη συνολική εμπειρία. Ράφι μου αμνών ήταν μάλλον το καλύτερο που έχω δει ποτέ. Κάθε μία είχε ένα υπέροχο βράδυ. Ο σεφ ήρθε και μας υποδέχτηκαν καθώς ήμασταν φινιρίσματος γεύμα μας και ήθελε πραγματικά να γνωρίζουμε εάν μπορούμε να είμαστε ικανοποιημένοι με τις γεύμα. Μια υπέροχη πινελιά, σκεφτήκαμε. Το byob χωρίς corkage τελών είναι μια εξαιρετική ιδέα και θα πρέπει να χρησιμοποιείται από περισσότερους χώρους.Περισσότερα\nΟ/η Shauna C, Manager του Aisha's Cafe & Bistro, έχει απαντήσει σε αυτή την κριτικήΑπαντήθηκε στις 30 Ιουνίου 2017\nΈχω πάει εκεί 2 φορές και έχω να πω τα τρόφιμα είναι απλώς καταπληκτικό! Έτσι, νόστιμα και διαφορετικά. Το προσωπικό είναι πολύ φιλικό και εξυπηρετικό. Πήραμε και επιπλέον ότι τα τρόφιμα δεν σειρά. Θα συνιστούσα αυτό το μέρος. Μπορείτε να φέρετε τα παιδιά καθώς και...δεν έχουν τρόφιμα για αυτούς.Περισσότερα\nΤο καλύτερο μέρος για να φάτε Drogheda\nΈνα υπέροχο βράδυ πέρασε στην περιοχή Aisha για τα γενέθλιά μου. Νόστιμο φαγητό, παρασκευασμένο από τους ταλαντούχους σεφ Adel και εξαιρετική εξυπηρέτηση από την ομάδα.\nΛάβετε γρήγορα απαντήσεις από το προσωπικό του Aisha's Cafe & Bistro και από προηγούμενους επισκέπτες.\nΔιεύθυνση: Wellington Quay, Ντροχέντα A92 NCC6, Ιρλανδία\nΑριθμός τηλεφώνου: +353 41 984 3472


Movie Fan -Mad about movies: Οκτωβρίου 2009\nΠαίζουν: Μέριλ Στριπ, ‘Ειμυ Άνταμς, Στάνλεϊ Τούτσι, Κρις Μεσίνα\n«Βασισμένη σε δυο αληθινές ιστορίες» όπως αναφέρεται χαριτωμένα στους τίτλους αρχής, η νέα ταινία της Νόρα Έφρον αφηγείται βίους παράλληλους της Τζούλια Τσάιλντ, που στην μεταπολεμική Γαλλία ερωτεύεται την κουζίνα της χώρας και αποφασίζει να μάθει να μαγειρεύει α λα φρανσαίζ, και της Τζούλι Πάουελ, που βρίσκει, στη Νέα Υόρκη του σήμερα, διέξοδο στη μαγειρική. Το πάθος και η αφοσίωση της πανύψηλης Τζούλια καθώς και το κουράγιο που της δίνει ο διπλωμάτης σύζυγός της την οδηγούν σε απίστευτα επίπεδα μαγειρικών ικανοτήτων τις οποίες και θέλει να μεταφέρει στις συμπατριώτισσές της Αμερικάνες. Έτσι, λοιπόν, βάζει στόχο να εκδώσει όλες τις γαλλικές συνταγές σε ένα βιβλίο για «τις αμερικάνες νοικοκυρές που δεν έχουν μάγειρους στο σπίτι». Παράλληλα, η Τζούλι αποφασίζει να μαγειρέψει όλες τις συνταγές του βιβλίου τής Τζούλια Τσάιλντ μέσα σε ένα χρόνο και να αφηγείται τα κατορθώματά της σε ένα blog στο Ίντερνετ. Η μαγειρική ως υποκατάστατο στη ζωή της Τζούλια (η ανάγκη της να προσφέρει αφοσίωση και αγάπη στο παιδί που δεν μπορεί να φέρει στη ζωή) και της Τζούλι (η ανάγκη της να δημιουργήσει κάτι όταν νιώθει πως επαγγελματικά και δημιουργικά έχει βαλτώσει) αποτελεί το ιδανικό συστατικό για μια «πεντανόστιμη» κυριολεκτικά ταινία που δεν πρέπει επ’ ουδενί να δείτε νηστικοί. Η Μέριλ Στριπ είναι απίστευτη και σε αυτήν την ερμηνεία της και σαφέστατα οι σκηνές της επισκιάζουν αυτές της Έιμυ Άνταμς. Η ταινία είναι χαριτωμένη, γλυκιά και ακαταμάχητη, όπως και η γαλλική κουζίνα. Της λείπει, όμως, η έμπνευση αυτή που θα έκανε τη γεύση της να απογειωθεί! Να κανονίσετε και έξοδο σε ένα καλό εστιατόριο μετά το σινεμά.\nΤην είδα με ήχο Dolby Digital στο πολυτελές Αττικόν Cinemax Class. Η εκτύπωση των υποτίτλων κάπως στο πόδι.\nΑναρτήθηκε από Manos MovieFan στις 7:20 μ.μ.\nΠαίζουν: Χρήστος Στέργιογλου, Μισέλ Βάλεϊ, Αγγελική Παπούλια, Μαίρη Τσώνη, Χρήστος Πασσαλής, Άννα Καλαϊτζίδου\nΈνα αντρόγυνο μεγαλώνει τα τρία του παιδιά, δύο κορίτσια κι ένα αγόρι, σ’ ένα σπίτι απομονωμένο από τον υπόλοιπο κόσμο, δίνοντάς τους μια εντελώς διεστραμμένη άποψη του κόσμου μας. Στο σύμπαν του Κυνόδοντα, τα αεροπλάνα είναι παιχνίδια που πέφτουν στον κήπο από τον ουρανό, η θάλασσα είναι η πολυθρόνα, τα ζόμπι είναι κίτρινα λουλούδια, το μουνί είναι μια μεγάλη λάμπα και οι γάτες είναι ο μεγαλύτερος κίνδυνος που αντιμετωπίζει ο άνθρωπος. Θα μπορούσε να γράφει κανείς σελίδες ατελείωτες για το κινηματογραφικό διαμάντι του Λάνθιμου, αλλά οι λέξεις δεν θα είχαν νόημα μπροστά στον καταιγισμό εικόνων και αισθήσεων που πλημμυρίζουν το θεατή μέσα στην αίθουσα. Συγχωρέστε με αν ακούγομαι κλισέ, αλλά ο «Κυνόδοντας» είναι μια σπουδαία ταινία που θα χαρακτηρίσει τη φετινή σαιζόν, αλλά και το ελληνικό σινεμά. Με ερμηνείες που σπάνια βλέπουμε στη μεγάλη οθόνη, πλάνα μετρημένα μέχρι την τελευταία τους γωνία, μια κάμερα-ψυχρός παρατηρητής και μια ιστορία που σου σφίγγει το στομάχι, νιώθεις να αμφισβητείς ολόκληρο τον κόσμο σου, να αναρωτιέσαι για την ανθρώπινη φύση, να φοβάσαι το πλησίον σου και να σκέφτεσαι πως η βασική αρχή της κοινωνιολογίας «η ζωή μας βασίζεται στην αβρότητα των ξένων» δεν υπήρξε ποτέ άλλοτε πιο επικίνδυνη. Προκαλεί, σοκάρει, τρομάζει, έχει ψυχή, έχει κότσια και δεν χαϊδεύει τα αυτιά και το συναίσθημα κανενός. Είμαι σίγουρος πως ο Μίκαελ Χάνεκε θα ήθελε να την είχε γυρίσει ο ίδιος.\nΝα βάλω βαθμό; Τρέχτε! Άστυ (Κοραή), Μικρόκοσμος Filmcenter (Συγγρού/Φιξ).\nΕγώ το είδα σε ένα γεμάτο μέχρι τελευταίας καρέκλας Άστυ με ένα κοινό που έδειχνε να μην αναπνέει καν για να μην ενοχλήσει τους ηθοποιούς στην οθόνη. Μυσταγωγία!\nΑναρτήθηκε από Manos MovieFan στις 5:11 μ.μ.\nΌρεξη και λεφτά να έχετε αυτή την εβδομάδα που μας υποδέχεται με 8 + 2 ταινίες, ενώ ξεκινά και το Πανόραμα Ευρωπαϊκού Κινηματογράφου. Αναλυτικότερα και χωρίς καθυστέρηση:\nΗ ταινία-έκπληξη της χρονιάς είναι ελληνική και βραβευμένη στις Κάννες. Ποια ήταν η τελευταία φορά που οι λέξεις «έκπληξη», «ελληνική ταινία» και «βραβείο στις Κάννες» συνυπήρχαν σε μία πρόταση;\nΠαίζουν ο Σαμ Ρόκγουελ και η φωνή τού Κέβιν Σπέισι\nΕξαιρετική ταινία επιστημονικής φαντασίας από το γιο του Ντέηβιντ Μπόουι, που κινείται στα δημιουργικά χνάρια του 2001 και του Σολάρις. Οπωσδήποτε!\nΣτα Ster Cinemas, στα Village Cinemas και στην Ααβόρα (Ιπποκράτους/Αλεξάνδρας)\nΠαίζουν: Μέριλ Στριπ, Έιμι Άνταμς, Στάνλεϊ Τούτσι\nΓαστρονομική κομεντί με μια αδιανόητα υπέροχη Μέριλ Στριπ. Φροντίστε να έχετε πάει φαγωμένοι, γιατί αλλιώς θα σας τρέχουν τα σάλια μέσα στην αίθουσα.\nΠαίζουν: Γιώργος Αγγέλκας, Χρήστος Καρτέρης, Άννα Παρτσάνη, Βαγγέλης Μουρίκης και ο Θανάσης Βέγγος\nΔυο αδέλφια στα αντίπαλα στρατόπεδα του Εμφυλίου Πολέμου. Μεγάλη παραγωγή και συγκίνηση.\nOCEANWORLD 3D –ΤΑ ΜΥΣΤΙΚΑ ΤΟΥ ΒΥΘΟΥ\nΣκηνοθεσία: Ζαν-Ζακ Μαντελό\nΝτοκυμανταίρ με την υπογραφή του Ζαν-Μισέλ Κουστό που αφηγείται με τη μαγεία της ψηφιακής τρισδιάστατης εικόνας εικόνες υπέρτατης ομορφιάς από τον κόσμο των βυθών.\nΣτους πολυκινηματογράφους Odeon, Village Cinemas και ακόμη στο Αθήναιον (Αμπελόκηποι) και Αθήναιον Cinepolis (Γλυφάδα)\nΠαίζουν: Άντριαν Τιτιένι, Ισάνα Φλόρα, Μρία Ντινουλέσκου\nΣινεφίλ πρόταση από τη Ρουμανία με πρωταγωνιστές ένα ζευγάρι που ξεκινάει για ένα κυριακάτικο πικ-νικ και πέφτει (κυριολεκτικά) επάνω σε μια κοπέλα που θα μπει ανάμεσά τους.\nΑποκλειστικά στο Odeon Opera (Ακαδημίας)\nΣκηνοθεσία: Ρόλαντ Σούτσο Ρίχτερ\nΠαίζουν: Τζον Λάιτ, Φελίσιτας Βολ, Μπέντζαμιν Σάντλερ\nΤηλεοπτική υπερπαραγωγή με θέμα τα γεγονότα λίγο πριν τον ισοπεδωτικό βομβαρδισμό της Δρέσδης στα τέλη του Β’ Παγκοσμίου Πολέμου.\nΑποκλειστικά στον κινηματογράφο Ζέα (Πασαλιμάνι)\nΠαίζουν: Τόμπιν Μπελ, Κόστας Μάντιλορ, Μπέτσι Ράσελ.\nΣιγά μη δεν είχε και 6ο σίκουελ!\nΣημειώστε ακόμη πως από την Τρίτη 27/10 βγαίνει στις αίθουσες η ελληνική ταινία «Στο Βάθος Κήπος» (και μάλιστα σε ψηφιακή προβολή), ενώ στις 28/10 βγαίνει το ντοκυμανταίρ για τον Μάικλ Τζάκσον «This is it!».\nΕπίσης, από σήμερα ξεκινά το 22ο Πανόραμα Ευρωπαϊκού Κινηματογράφου στις αίθουσες Ιντεάλ (Πανεπιστημίου), Τριανόν Filmcenter (Πατησίων/Κοδριγκτώνος) και στην ολοκαίνουργια αίθουσα του Ιδρύματος Μιχάλης Κακογιάννης «Πολύτροπον», στην οδό Πειραιώς.\nΑναρτήθηκε από Manos MovieFan στις 2:38 μ.μ.\nΠΗΓΑ ΚΑΙ ΕΙΔΑ: ΕΤΣΙ ΠΗΡΑΜΕ ΤΟ ΓΟΥΝΤΣΤΟΚ (Taking Woodstock)\nΗ (σχεδόν) αληθινή ιστορία μιας οικογένειας που αναμίχθηκε με τρελή επιτυχία στο φεστιβάλ των φεστιβάλ. Ο Ανγκ Λι αφήνει τα δράματα και γυρίζει μια ανάλαφρη ταινία (ίσως υπερβολικά ανάλαφρη) χωρίς, όμως, να εγκαταλείψει το αγαπημένο του θέμα: την αναζήτηση των εσωτερικών «θέλω» μας που στην ουσία είναι και αυτά που καθορίζουν την απόδρασή μας από τις κοινωνικές συμβάσεις. Αν στο «Χαλκ» ο ήρωας πάλευε να συγκρατήσει τη ζωώδη φύση του και οι ήρωες στο «Μυστικό του Μπρόουκμπακ Μάουντεν» και στο «Προσοχή: Πόθος» έπρεπε να παλέψουν με τα πραγματικά τους αισθήματα, στο «Έτσι Πήραμε το Γούντστοκ» ο πρωταγωνιστής -ομοφυλόφιλος γιος μιας ρωσο-εβραϊκής οικογένειας μεταναστών με μια υπερ-καταπιεστική μάνα- αναζητά τις δικές του δυνάμεις και τη δική του αλήθεια με αφορμή το φεστιβάλ του Γούντστοκ και τις ημέρες που προηγήθηκαν. Εδώ το ζητούμενο δεν είναι η μουσική (που ακούγεται μόνο σαν μπερδεμένος αντίλαλος από μακριά), αλλά οι προσωπικές επαναστάσεις και οι μικρές μας αλήθειες που μπορεί να είναι πολύ μεγάλες για τη ζωή μας. Όπως εκείνο το «μικρό» φεστιβάλ που έμελλε να αλλάξει τα πάντα. Πολύ καλές ερμηνείες, υπέροχη καλλιτεχνική διεύθυνση (πιστεύεις πραγματικά πως η ταινία γυρίστηκε στην πραγματική εποχή του φεστιβάλ, διακριτική η μουσική του Ντάνι Έλφμαν καταπληκτίκή η Ιμέλντα Στάντον στο ρόλο της μάνας και ένας Λιβ Σράιμπερ -τέως πεζοναύτης, νυν τραβεστί σύμβουλος ασφαλείας- που είναι όλα τα λεφτά.\nΤο είδα με ήχο Dolby Digital στην αίθουσα 1 του Odeon Opera στην Ακαδημίας.\nΑναρτήθηκε από Manos MovieFan στις 6:19 μ.μ.\nΈνας ελληνάρας ψιλικατζής ανακαλύπτει με ρατσιστικό δέος ότι στην οικογένειά του τρέχει αλβανικό αίμα. Κι από εκεί επέρχεται ο πανικός! Ουσιαστικός, βαθύς και γεμάτος τρόμο πανικός. Σε πρώτο επίπεδο, ο πανικός που μας τρώει τα σωθικά όταν αναρωτιόμαστε αν είμαστε αυτό που φοβόμαστε ότι είμαστε… Στην περίπτωση του ήρωά μας, Αλβανός. Σε δεύτερο και πιο ουσιαστικό επίπεδο, ο πανικός που μας κυριεύει όταν στην πραγματικότητα δεν γνωρίζουμε ποιοι είμαστε, κι αν όλα όσα ορίζουν την ύπαρξή μας είναι πλαστά. Και ποια είναι αυτά που ορίζουν την ύπαρξη του Σταύρου; Μια μάνα με εγκεφαλικό, η φροντίδα της οποίας τον σκλαβώνει. Ένα διαζύγιο από μια γυναίκα με την οποία είναι ακόμη ερωτευμένος. Ένα ψιλικατζίδικο υπό διάλυση. Τρεις φίλοι, επίσης ελληνάρες, επίσης ψιλικατζήδες, επίσης κενοί ενδιαφερόντων, πέραν του ξενοφοβικού τους μένους που τους κάνει να νιώθουν σημαντικοί μέσα στην ασημαντότητά τους. Κι ένα σταυροδρόμι, εκεί στην Ακαδημία Πλάτωνος, που φιλοξενεί τις ποδοσφαιρικές τους δραστηριότητες και στο οποίο ανεγείρεται μνημείο για την πολυπολιτισμικότητα και τη δική τους οργή. Ο Φίλιππος Τσίτος μεγαλουργεί, κεντάει ερμηνείες-ψιλοβελονιά και αφηγείται μια ιστορία για τους σύγχρονους Έλληνες της σύγχρονης Ελλάδας. Ο Σταύρος και η παρέα του είμαστε όλοι εμείς, οι διπλανοί μας, οι γείτονές μας, το σόι μας… Έλληνες στην Ελλάδα του σήμερα που ψάχνουμε να βρούμε ποιοι πραγματικά είμαστε, ποια είναι η ταυτότητά μας, ποια είναι η πορεία μας, ποιοι είναι τα αδέλφια μας. Τρία βραβεία στο Φεστιβάλ του Λοκάρνο, μεταξύ των οποίων Ανδρικής Ερμηνείας για τον Αντώνη Καφετζόπουλο που δίνει ρεσιτάλ υποκριτικής και αποδεικνύει ότι είναι ένας τεράστιος ηθοποιός με αμέτρητο βάθος συναισθημάτων. Ένα βλέμμα του στην οθόνη είναι από μόνο του μια ολόκληρη ιστορία. Θα γελάσετε, θα συγκινηθείτε, θα το λατρέψετε.\nΝα βάλω βαθμό; 8/10 αδιαπραγμάτευτο\nΤο είδα με καθαρό και δυνατό ήχο Dolby SR στην Έλλη, της οδού Ακαδημίας, με πολύ κόσμο που έδειχνε να το απολαμβάνει.\nΑναρτήθηκε από Manos MovieFan στις 5:39 μ.μ.\nΠΗΓΑ ΚΑΙ ΕΙΔΑ: ΡΑΓΙΣΜΕΝΕΣ ΑΓΚΑΛΙΕΣ (Los abrahos Rotos)\nΠαίζουν: Πενέλοπε Κρουζ, Λουίς Ομάρ, Μπλάνκα Πορτίγιο, Ταμάρ Νάβας, Χοσέ-Λουίς Γκομέζ\nΈνας σκηνοθέτης που έχει χάσει την όρασή του, αναπολεί τη μεγάλη του αγάπη για το σινεμά και για μία γυναίκα που στιγμάτισε τη ζωή του. Ταξίδι στο χρόνο και στις φιλμικές εικόνες από τον μεγάλο Πέδρο, ο οποίος επιστρέφει με μια ταινία που μιλάει για ταινίες και για ανθρώπους που αγαπούν τις ταινίες. Με αφήγηση σε δύο χρόνους (παρελθόν και παρόν) αλλά και σε δύο επίπεδα (η πραγματικότητα και η ταινία που γυρίζεται μέσα στην ταινία), ο Αλμοδοβάρ μένει πιστός στις εμμονές του που μας έκαναν να τον λατρέψουμε όλα αυτά τα χρόνια. Κινηματογραφεί την Πενέλοπε Κρουζ χαϊδεύοντάς την με την κάμερα και αναδεικνύει μια απίστευτη ομορφιά, μαζί με μια εξαιρετική ερμηνεία, γυρίζει στο δικό του παρελθόν με cameos από γυναίκες που στοίχειωσαν τις ταινίες του, αναζητά στα καρέ του και στο εξαιρετικό soundtrack τον Άλφρεντ Χίτσκοκ και γυρίζει μια ταινία που μπορεί να μην είναι η καλύτερή του, αλλά δεν παύει να γοητεύει και να σε παρασύρει στον κόσμο της. Άλλωστε, όταν έχεις γυρίσει αριστουργήματα, ακόμη και η όχι καλύτερη ταινία σου δεν παύει να είναι εξαιρετική. Στο κάτω-κάτω, ο Αλμοδοβάρ θέλει να γυρίζει ταινίες και «οι ταινίες πρέπει να τελειώνουν» όπως λέει ο πρωταγωνιστής του στο υπέροχο φινάλε.\nΝα βάλω βαθμό; Σε ποιον; Στον Αλμοδοβάρ; Τι λέτε τώρα; Άλλωστε, θα πάτε να τη δείτε.\nΤο είδα με ήχο Dolby Digital στο κατάμεστο Embassy Nova Odeon.\nΑναρτήθηκε από Manos MovieFan στις 4:57 μ.μ.\nΠΗΓΑ ΚΑΙ ΕΙΔΑ: Ο ΧΡΟΝΟΣ ΠΟΥ ΑΠΟΜΕΝΕΙ (The time that remains)\nΠαίζουν: Ελία Σουλεϊμάν, Σαλέχ Μπακρί, Λέιλα Μουαμάρ\nΣινεφίλ διαμάντι από τον παλαιστίνιο δημιουργό της ταινίας «Θεϊκή Παρέμβαση» που αφηγείται με χιούμορ και συγκίνηση την ιστορία της οικογένειάς του σε ένα χρονικό φάσμα που καλύπτει από το 1948 -όταν ιδρύθηκε το ισραηλινό κράτος- μέχρι τις ημέρες μας. Η ταινία αποτελεί ένα κινηματογραφικό μάθημα για το πώς μπορείς να αφηγηθείς την τραγική ιστορία ενός ολόκληρου έθνους μέσα από την ιστορία μιας οικογένειας, χωρίς να γίνεις στιγμή καταθλιπτικός. Ο μικρός Ελία (ο ίδιος ο σκηνοθέτης ουσιαστικά) μοιράζεται μαζί μας την ιστορία της οικογένειάς του μέσα από σκηνές που η κάθε μια καλύπτει και μια συγκεκριμένη χρονική περίοδο, χωρίς ο ίδιος να αποβάλλει ποτέ το βλέμμα απορίας από το πρόσωπό του. Ο μικρός Ελία δείχνει να μην καταλαβαίνει τι συμβαίνει γύρω του… Και δεν είναι μόνο ο πόλεμος που είναι παράλογος, αλλά και οι ίδιοι οι άνθρωποι που κάνουν το παράλογο ακόμη πιο παράλογο. Με την απειλή των τανκς που παρακολουθούν την κάθε τους κίνηση (εξαιρετική και πολύ αστεία η σκηνή με τον Παλαιστίνιο που μιλάει στο κινητό του έξω από το σπίτι του σαν να μη συμβαίνει τίποτα) και των στρατιωτών που πυροβολούν κάθε ύποπτο, η ζωή συνεχίζεται απρόσκοπτα, λες και δεν συμβαίνει απολύτως τίποτα, την ίδια στιγμή που συμβαίνουν τα πάντα. Η αφήγηση δείχνει απλοϊκή, ενώ δεν ζητάει ευθύνες από κανέναν: Οι Ισραηλινοί κατέλαβαν μια χώρα, αλλά και κάποιοι από τους πολίτες της χώρας αυτής βρέθηκαν στο πλευρό τους, ενώ κάποιοι άλλοι δεν ταράζουν την καθημερινότητά τους. Ένας ολόκληρος λαός θυμίζει τα τρία μαϊμουδάκια «Δεν ακούω, δεν βλέπω, δεν μιλάω»… Η θεία του Ελία δεν βλέπει σχεδόν τη μύτη της, αλλά επιμένει να παρακολουθεί τηλεόραση και να βγάζει τα δικά της συμπεράσματα, μια παρέα νέων χορεύει στους εκκωφαντικούς ρυθμούς ενός κλαμπ και δεν ακούει λέξη από τις προειδοποιήσεις των ισραηλινών στρατιωτών έξω από το τζάμι, ενώ ο ίδιος ο Ελία δεν λέει λέξη σε όλη την ταινία. Δεν χρειάζεται, όμως, να μιλήσει, όταν αυτό το βλέμμα του μένει στην ψυχή σου από το πρώτο μέχρι το τελευταίο λεπτό, όταν το τραγούδι των τίτλων τέλους τα λέει όλα από μόνο του: «I will survive»… Αυτό δεν είναι άλλωστε το ζητούμενο όλων μας;\nΝα βάλω βαθμό; Μην το χάσετε! Από τα καλύτερα που θα δείτε φέτος.\nΤο είδα με ήχο Dolby Digital στο Ιντεάλ, το οποίο εκτός από τη γιγαντιαία οθόνη του και τις βαθιές πολυθρόνες του έχει και ένα ακόμη συγκριτικό πλεονέκτημα: το καραμελωμένο ποπ-κορν στο μπαρ.\nΑναρτήθηκε από Manos MovieFan στις 3:46 μ.μ.\nΠαίζουν: Ματ Ντέιμον, Μέλανι Λίνσκεϋ, Σκοτ Μπάκουλα, Τζόελ ΜακΧέιλ\nΈνα υψηλόβαθμο στέλεχος σε μεγάλη εταιρεία παραγωγής αγροτικών προϊόντων γίνεται οικιοθελώς «καρφί» του FBI και αποκαλύπτει παράνομες συμφωνίες για κλείδωμα των τιμών σε παγκόσμιο επίπεδο. Είναι, όμως, τόσο απλά τα πράγματα; Υπόδειγμα τιμιότητας ή διαταραγμένη προσωπικότητα; Απλός ψεύτης ή μεγαλειώδης απατεώνας; Ο ήρωας της καινούργιας ταινίας του Σόντεμπεργκ μοιάζει να έχει βγει από ταινία των αδελφών Κοέν. Δείχνει ηλίθιος, συμπεριφέρεται σαν ηλίθιος στους ηλίθιους που τον περιβάλλουν και την ίδια στιγμή κάνει τους πάντες μαλλιά-κουβάρια. Ποτέ πριν οι μυστικές συμφωνίες των πολυεθνικών δεν είχαν τόση πλάκα, γεγονός που συμμερίζονται σκηνοθέτης και καστ αυτής της κομεντί δολοπλοκίας που θυμίζει μια λάιτ εκδοχή του «Συριάννα». Ο Ματ Ντέιμον, με παραμορφωμένο φυζίκ, είναι χάρμα ιδέσθαι και δίνει μια από τις εξαιρετικές ερμηνείες της σαιζόν, ενώ η αισθητική της ταινίας -μολονότι διαδραματίζεται στα ‘90s- έχει χρώματα και ύφος από τα ‘60s. Ίσως η αθωότητα της περασμένης εκείνης εποχής με τα παλ χρώματα να παραπέμπει στις αρχές περί τιμιότητας(;) που διέπουν τον πρωταγωνιστή μας. Έχει ενδιαφέρον, έχει και πλάκα, ο κάθε ρόλος είναι δουλεμένος ψιλοβελονιά, απλά δεν ενδιαφέρει τις μάζες (απόδειξη ότι δεν έκοψε και τρελά εισιτήρια) και στο τέλος, φεύγεις από την αίθουσα χαμογελαστός, αλλά δεν θυμάσαι και τίποτα άλλο πέραν του εξαίσιου Ματ Ντέιμον και της απίστευτης μουσικής επένδυσης που είναι κόντρα στη σοβαρότητα των τεκταινόμενων επί της οθόνης.\nΤο είδα με ήχο Dolby Digital στο Αττικόν Cinemax Class, την πολυτελέστερη αίθουσα της Ελλάδας και αναμφισβήτητα μία από τις πολυτελέστερες της Ευρώπης. Ας σημειωθεί ότι φέτος το Αττικόν κλείνει 95 χρόνια ζωής στο νούμερο 19 της Σταδίου.\nΑναρτήθηκε από Manos MovieFan στις 12:45 μ.μ.\nΜε 5 καινούργιες ταινίες κάνει ποδαρικό η κινηματογραφική εβδομάδα, η οποία όμως σηματοδοτείται και από την έναρξη λειτουργίας της νέας στέγης της Ταινιοθήκης της Ελλάδας, στο Γκάζι. Περισσότερες πληροφορίες στο http://www.tainiothiki.gr/\nΣτις πρεμιέρες μας, τώρα:\n(Los abrahos Rotos)\nΠαίζουν: Πενέλοπε Κρουζ, Λουίς Ομάρ, Μπλάνκα Πορτίγιο, Ταμάρ Νάβας, Χοσέ-Λουίς Γκομέζ Διανομή: Odeon\nΤα λόγια περιττεύουν. Όταν ο δάσκαλος κάνει ταινία, εμείς απλά παρευρισκόμαστε!\n(Tne time that remains)\nΣινεφίλ διαμάντι από τον παλαιστίνιο δημιουργό της ταινίας «Θεϊκή Παρέμβαση» που αφηγείται με χιούμορ και συγκίνηση την ιστορία της οικογένειάς του σε ένα χρονικό φάσμα που καλύπτει από το 1948 -όταν ιδρύθηκε το ισραηλινό κράτος- μέχρι τις ημέρες μας.\nΑποκλειστικά στους κινηματογράφους: Ιντεάλ (Πανεπιστημίου), Αβάνα (Κηφισίας/Φιλοθέη), Τριανόν (Πατησίων/Κοδριγκτώνος)\nΠαίζουν: Τζέραλντ Μπάτλερ, Κάθριν Χέιγκλ\nΑισθηματική κομεντί με το καυτό πρωταγωνιστικό δίδυμο (ο Λέο της Σπάρτα και η Ίζι του “Grey’s anatomy”) να τρώγεται σαν το σκύλο με τη γάτα.\nΝτοκυμανταίρ για το θρύλο του ελληνικού ραδιοφώνου, Γιάννη Πετρίδη\nΑποκλειστικά στην Έλλη (Ακαδημίας)\nHALLOWEEN ΙΙ-Η ΝΥΧΤΑ ΜΕ ΤΙΣ ΜΑΣΚΕΣ\nΠαίζουν: Σκάουτ-Τέιλορ Κόμπτον, Μάλκολμ ΜακΝτάουελ, Τάιλερ Μέιν\nΔεν χρειάζεστε λεπτομέρειες. Ο Μάικ Μέιγερς επιστρέφει και κάνει το αίμα να κυλά ποτάμι. Με το συμπάθιο, αλλά λέμε να ξαναδούμε το πρωτότυπο του Κάρπεντερ σε DVD.\nΣημειώστε επίσης πως αποκλειστικά στον κινηματογράφο Ααβόρα (Ιπποκράτους/Αλεξάνδρας) πραγματοποιείται όλη την εβδομάδα Φεστιβάλ Ντοκυμανταίρ για τον Τσε Γκεβάρα.\nΑναρτήθηκε από Manos MovieFan στις 4:07 μ.μ.\nΠαίζουν: Μελέτης Γεωργιάδης, Ανδρέας Κοντόπουλος, Αργύρης Θανάσουλας, Πέπυ Μοσχοβάκου, Ιωάννα Παππά, Σκότης Δρόσος, Αποστόλης Τότσικας, Ντίνος Αυγουστίδης και ο Μπίλι Ζέιν\nΤο «κακό» μάς βρίσκει εκεί ακριβώς όπου τελείωσε η πρώτη ταινία. Με μια Αθήνα ρημαγμένη από τους ίδιους τους ανθρώπους της τους οποίους μια άγνωστη δύναμη έχει μεταμορφώσει σε ανθρωποβόρα ζόμπι. Το καλό με την ταινία είναι ότι -μολονότι ο προϋπολογισμός της είναι σαφώς υψηλότερης της πρώτης που ήταν σχεδόν χειροποίητη- δεν παίρνει τον εαυτό της καθόλου στα σοβαρά. Μα καθόλου! Αυτό, όμως, δεν σημαίνει ότι δεν έχουμε να κάνουμε με ένα ολοκληρωμένο έργο, με πολύ χιούμορ, εξαιρετικά εφέ, γρήγορες ατάκες και μια φρεσκάδα που πηγάζει από την ίδια την ειλικρίνειά της. Gore μέχρι το κόκαλο (κυριολεκτικά), το «Κακό» είναι αγνή, καλή και εγγυημένη διασκέδαση -φτάνει να μην σας ενοχλούν οι τόνοι αίματος που ρέουν επί της οθόνης. Απίστευτες οι σκηνές στην Αρχαία Ελλάδα, με τους διαλόγους σε αρχαία ελληνικά υποτιτλισμένους («Λάβε τα, κίναιδε» μαθαίνουμε πως φώναζαν οι αρχαίοι ημών πρόγονοι όταν ήθελαν να πουν «πάρ’ τα πούστη»), πολύ καλές οι σκηνές της ερημωμένης Αθήνας (πότε τη βρήκαν έτσι άδεια;), ο Μπίλι Ζέιν μιλάει άπταιστα αρχαία ελληνικά και φαίνεται να γουστάρει και γενικά όλα ρέουν καλώς. Μέχρι το επόμενο σίκουελ..; Το σημαντικό δεν είναι αν η ταινία αυτή καθ’ αυτή είναι καλή (που είναι) ή κακή. Αυτό που έχει σημασία είναι η βεβαιότητα πως ο Γιώργος Νούσιας γύρισε μια ελληνική ακομπλεξάριστη ταινία και πως ο ίδιος δείχνει να μπορεί να γυρίσει κάτι ακόμη μεγαλύτερο και καλύτερο. Πολύ καλή και εντός κλίματος η μικρού μήκους «Κακές λέξεις» του Παναγιώτη Καραμήτσου που προβάλλεται στην αρχή και η οποία είχε κερδίσει το βραβείο κοινού στο περσινό 48hour Film Project.\nΝα βάλω βαθμό; ΣΤ’/Ι’\nΤο είδα στo πανέμορφο Απόλλων Cinemax Class, αλλά για να γκρινιάξω λίγο και χωρίς να θέλω να γίνω μίζερος… Νάτσος με τυρί κι ένα κουτάκι κόκα-κόλα, 5 Ευρώ και 20 λεπτά;! Ήμαρτον!\nΑναρτήθηκε από Manos MovieFan στις 11:05 π.μ.\nΠΗΓΑ ΚΑΙ ΕΙΔΑ: ΤΟ ΚΟΡΙΤΣΙ ΜΕ ΤΟ ΤΑΤΟΥΑΖ (Män som hatar kvinnor)\nΠαίζουν: Μίκαελ Νίκβιστ, Νοόμι Ράπατσε\nΈνας δημοσιογράφος που αντιμετωπίζει ποινή φυλάκισης για σπορά ψευδών ειδήσεων από άρθρο του στο περιοδικό «Millennium» προσλαμβάνεται από έναν μεγαλοεπιχειρηματία για να βρει τι συνέβη στην εδώ και 40 περίπου χρόνια εξαφανισμένη ανιψιά του, την οποία θεωρεί νεκρή. Πρόκειται για την κινηματογραφική μεταφορά του πρώτου βιβλίου της τριλογίας «Millennium» του Στιγκ Λάρσον, ο οποίος έφυγε από τη ζωή προτού δει τα βιβλία του (αυτοτελή ως προς τις ιστορίες τους) να γίνονται διεθνή μπεστ-σέλερ. Η ταινία είναι καλογυρισμένη, με πολύ καλές ερμηνείες και κρατά το ενδιαφέρον μέχρι τέλους, παίζοντας πολλές φορές με το «αστυνομικό δαιμόνιο» των θεατών που κρίνουν πως έχουν μαντέψει τι έχει συμβεί. Γρήγοροι ρυθμοί και κάποιες (όχι τραβηγμένες από τα μαλλιά) ανατροπές δίνουν τον τόνο σε ένα καλοφτιαγμένο θρίλερ, το οποίο αν είχε γνώριμο αγγλόφωνο καστ θα γινόταν από τις επιτυχίες της χρονιάς. Δεν θα απορήσω αν μάθω πως ετοιμάζεται και αμερικανικό ριμέικ.\nΤο είδα με ήχο Dolby Digital Surround EX, στην εξαιρετικής ακουστικής αίθουσα 1 του Odeon Όπερα στην Ακαδημίας.\nΑναρτήθηκε από Manos MovieFan στις 5:04 μ.μ.\nΠρωταγωνιστούν: Γουίλεμ Νταφόε, Σαρλότ Γκαινσμπούργκ\nΈνα αντρόγυνο αποτραβιέται σε ένα καταφύγιο μέσα στο δάσος για να διαπραγματευθεί τη θλίψη από το θάνατο του μικρού τους γιου. Ταινία που ξεσήκωσε θύελλα αντιδράσεων τόσο στις Κάννες (βραβείο γυναικείας ερμηνείας) όσο και στην Ελλάδα, με τις κριτικές να κυμαίνονται από μηδέν έως αριστούργημα. Και όχι άδικα. Ο φον Τρίερ ξέρει, πλέον, να παίζει το παιχνίδι καλά, αλλά ποιος μπορεί αβασάνιστα να τον κατηγορήσει για εύκολους εντυπωσιασμούς; Οι ταινίες του υπήρξαν ανέκαθεν προσπάθειες κάθαρσης της δικής του ψυχής. Μιας ψυχής, όμως, που στον «Αντίχριστο» δείχνει βαθύτατα τυραννισμένη και θολή. Ενδεχομένως όπως και η ίδια η ταινία. Απλοϊκός και προφανής στους συμβολισμούς του και λίγος ως θρίλερ, ο «Αντίχριστος» αναζητά επί 109 λεπτά τις ρίζες του κακού. Nature vs nurture σε ένα τοπίο που φαντάζει εχθρικό και απειλητικό. Η Εδέμ της ταινίας είναι τόπος ζοφερός και επιβάλλει το κακό της στους ανθρώπους, προσπαθώντας να τους κυριαρχήσει. Αρκούν λίγες ώρες έκθεσης στη βραδινή υγρασία και στο χέρι του Νταφόε φυτρώνουν μύκητες. Η διαρκής βροχή από τα βελανίδια ακούγεται σαν απειλή. Είναι, όμως, η φύση κακή; Ή, απλά, απενοχοποιημένη απέναντι σε όποιον κανόνα ηθικής, αφού οι νόμοι της δεν διέπονται από το συναίσθημα αλλά από το ένστικτο; Η ελαφίνα δεν δείχνει να θρηνεί όταν περπατά με το νεκρογεννημένο ελαφάκι να κρέμεται ακόμη από πάνω της, την ίδια στιγμή που η (συγκλονιστική) Γκαινσμπούργκ ορύεται από τον πόνο σαν μαινάδα. Αν, όμως, είναι το συναίσθημα, η ψυχή, που ξεχωρίζει τον έλλογο άνθρωπο από τα άλογα ζώα, τότε κάθε συναίσθημα -όπως και ο πόνος- είναι αποκύημα του λόγου. Σε αυτή την περίπτωση, η παράνοια, η φυγή από τη λογική, είναι μονόδρομος για να ξεφύγει κανείς από τον πόνο. Γιατί ο πόνος αιτιάται στη λογική και μπορεί να προκαλείται ηθελημένα. Αν η φύση είναι κακή, τότε κι εμείς είμαστε κακοί από τη φύση μας, έτσι δεν είναι; Κάπου εκεί, ο Λαρς φον Τρίερ χάνει κάπου την μπάλα ή, τουλάχιστον, δεν επιθυμεί να γίνει συγκεκριμένος. Συμπιέζει απόψεις περί ηδονής και ηθικής (το παιδί σκοτώθηκε επειδή οι γονείς του έκαναν έρωτα και δεν τον πρόσεχαν), λογικής και ενστίκτου, θρησκευτικών δεισιδαιμονιών και απόλυτου μισογυνισμού (η Εύα είναι η πηγή των ανθρωπίνων δεινών), ξεχωρίζει τη γυναίκα από τον άνθρωπο εκμεταλλευόμενος την ταύτιση του όρου «man-άνδρας» με το «man-άνθρωπος» και ψάχνει λίγο βιαστικά να βρει τις απαντήσεις στα δικά του ερωτήματα και στη δική του τρέλα. Κατά άλλους, θέλει απλά να προκαλέσει και να γελάσει εις βάρος όλων. Όπως και να έχει, ο «Αντίχριστος» είναι υπνωτιστικός και επιβλητικός και έχει τη σφραγίδα ενός μεγάλου δημιουργού. Η εναρκτήρια σεκάνς είναι ανθολογίας.\nΝα βάλω βαθμό; Επιβάλλεται!\nΤο είδα με ήχο Dolby Digital στο ανακαινισμένο και πολυαγαπημένο Άστυ.\nΑναρτήθηκε από Manos MovieFan στις 10:48 π.μ.\nΈνα ζευγάρι με δύο παιδιά αποφασίζει να υιοθετήσει κι ένα τρίτο, ώστε να ξεπεράσει με τον τρόπο αυτό μια τραγική εγκυμοσύνη, αλλά και ένα παρ’ ολίγον θανατηφόρο ατύχημα -γεγονότα που έχουν στιγματίσει την οικογένεια. Στο ορφανοτροφείο τούς κερδίζει η γλυκομίλητη και ευγενέστατη Έσθερ, ένα 9χρονο κοριτσάκι από τη Ρωσία με μεγάλο ταλέντο στη ζωγραφική κι ένα κάπως ντεμοντέ γούστο στα ρούχα. Κι από εκεί αρχίζουν τα μεγάλα γλέντια. Δεν θα σας πω τίποτα άλλο για την ιστορία (σε αντίθεση με τον κριτικό της Real News που αποκάλυψε μέχρι και το τέλος) ώστε να σας αφήσω να παρακολουθήσετε την εξέλιξη με ενδιαφέρον. Δεν πρόκειται για θρίλερ με χαζές ξανθιές που παρακαλάς να κακοπάθουν, οι ερμηνείες της Βέρα Φαρμίγκα, αλλά κυρίως των δύο μικρών κοριτσιών, της Έσθερ (Ίζαμπελ Φέρμαν) και της κωφάλαλης Μαξ (Αριάνα Εντζινίαρ) είναι αξιοθαύμαστες, ενώ θα σας κρατήσει τσιτωμένους στην καρέκλα σας μέχρι τέλος. Δεν αποφεύγει τα κλισέ, δεν πρόκειται περί αριστουργήματος, αλλά σίγουρα δεν είναι του κιλού, ούτε πρόκειται και να σας απογοητεύσει κιόλας.\nΣκηνοθεσία: Ζωμ Κολλέ-Σερά\nΠρωταγωνιστούν: Βέρα Φαρμίγκα, Πήτερ Σάρσγκάαρντ, Ίζαμπελ Φέρμαν, Τζίμυ Μπένετ, Αριάνα Εντζινίαρ\nΤο είδα με ήχο Dolby Digital στην αίθουσα 5 του Νανά Cinemax, στον Άγιο Ιωάννη της Λ. Βουλιαγμένης, που αποτελεί πρότυπο για το πώς μπορεί να ξαναγεννηθεί εκ βάθρων ένας παλιός κινηματογράφος.


Πρόκριση θέλει η ΕΑΠ | Onsports.gr\nhome ΒόλεϊChallenge CupΠρόκριση θέλει η ΕΑΠ Κοινοποιήστε\nΠρόκριση θέλει η ΕΑΠ\tΣυντάκτης: Ρούλα Κεφάκη Δημοσίευση: Τρίτη, 08 Φεβρουαρίου 2011 20.28\nΤην είσοδό της στα ημιτελικά του Τσάλεντζ Καπ ψάχνει την Τετάρτη (9/2) η πατρινή ομάδα, στην εντός έδρας ρεβάνς με την Ταλίν.\tΤην ώρα που όλες οι ομάδες της Α1 αναρωτιούνται που θα τους βρει βαθμολογικά η επόμενη αγωνιστική, πιο κοντά ή πιο μακριά από το στόχο τους, στην ΕΑΠ το πρωτάθλημα τις τελευταίες ημέρες καταλαμβάνει μία μικρή γωνίτσα στην άκρη του μυαλού. Ο επαναληπτικός της Τετάρτης (9/2, 20.00) με την Ταλίν στο «Δ. Τόφαλος» και η γοητεία ενδεχόμενης πρόκρισης στα ημιτελικά του Τσάλενζ Καπ είναι το μοναδικό πράγμα που απασχολεί τους Πατρινούς, οι οποίοι δε σκοπεύουν να αφήσουν να πάει χαμένη η νίκη της προηγούμενης εβδομάδας στην Εσθονία. Για να συνεχίσει στις τέσσερις καλύτερες ομάδες του θεσμού, η αχαϊκή ομάδα χρειάζεται ένα ακόμα θετικό αποτέλεσμα στην έδρα της, προκειμένου να αποφύγει τη διαδικασία του «χρυσού» σετ.\nΤη βοήθεια του κόσμου ζήτησε και ο κεντρικός της ΕΑΠ, Δημήτρης Σουλτανόπουλος: «Μπορεί να έχουμε νικήσει στην Εσθονία, αλλά ακόμα δεν έχουμε προκριθεί. Η Ταλίν είναι πολύ καλή ομάδα και θα πρέπει να παίξουμε το ίδιο καλά όπως στην Εσθονία για να πάρουμε τη νίκη και την πρόκριση. Σίγουρα σε αυτό το δύσκολο παιχνίδι θέλουμε τον κόσμο μας ώστε να μας ενισχύσει και να πάρουμε την πρόκριση στα ημιτελικά του Challenge Cup».\tΚατηγορία: Βόλεϊ Challenge Cup


Microsoft – Xιλιάδες χρήστες cloud εφαρμογών βρέθηκαν εκτεθειμένοι σε εισβολείς | Mikrometoxos.gr\nMicrosoft – Xιλιάδες χρήστες cloud εφαρμογών βρέθηκαν εκτεθειμένοι σε εισβολείς\nΗ Microsoft ενημέρωσε χιλιάδες πελάτες της που κάνουν χρήση cloud εφαρμογών, συμπεριλαμβανομένων μερικών από τις μεγαλύτερες εταιρείες του κόσμου, ότι εισβολείς θα μπορούσαν να έχουν τη δυνατότητα να διαβάζουν, να αλλάζουν ή και να διαγράφουν τις κύριες βάσεις δεδομένων τους.\nΑυτό προκύπτει από το e-mail της εταιρείας και πληροφορίες από ερευνητή ασφάλειας στον κυβερνοχώρο που επικαλούνται διεθνή μέσα ενημέρωσης.\nΠρόκειται για ένα ελάττωμα το οποίο εντοπίζεται στην κεντρική βάση δεδομένων Cosmos της Microsoft Azure. Μια ερευνητική ομάδα στην εταιρεία ασφαλείας Wiz ανακάλυψε ότι ήταν σε θέση να έχει πρόσβαση σε κωδικούς που ελέγχουν την πρόσβαση σε βάσεις δεδομένων τις οποίες κατέχουν χιλιάδες εταιρείες.\nΟ επικεφαλής τεχνολογικός διευθυντής της Wiz, Άμι Λούτβακ, είναι πρώην επικεφαλής τεχνολογίας στο Cloud Security Group της Microsoft.\nΚαθώς η Microsoft δεν μπορεί να αλλάξει αυτούς τους κωδικούς από μόνη της, χρειάστηκε να στείλει e-mail στους πελάτες της σήμερα Πέμπτη, λέγοντάς τους να δημιουργήσουν νέα κλειδιά.\nΗ Microsoft συμφώνησε να πληρώσει στη Wiz 40.000 δολάρια για τον εντοπισμό του ελαττώματος και την αναφορά του, αναφέρει το CNBC.\nΣτο e-mail της Microsoft προς τους πελάτες της αναφέρεται ότι έχει επιδιορθωθεί η ευπάθεια και ότι δεν υπάρχουν στοιχεία ότι το ελάττωμα έχει αξιοποιηθεί από επίδοξους εισβολείς. «Δεν έχουμε καμία ένδειξη ότι εξωτερικές οντότητες εκτός του ερευνητή (Wiz) είχαν πρόσβαση στον κύριο κωδικό ανάγνωσης-εγγραφής», σύμφωνα με αντίγραφο του email το οποίο επικαλείται το Reuters.\n«Αυτή είναι η χειρότερη ευπάθεια στο cloud που μπορεί να συμβεί. Είναι ένα μυστικό μακράς διαρκείας», σχολίασε ο Λούτβακ στο Reuters. «Αυτή είναι η κεντρική βάση δεδομένων του Azure και [διαπιστώσαμε ότι] μπορούσαμε να αποκτήσουμε πρόσβαση σε οποιαδήποτε βάση δεδομένων πελατών θέλαμε».\nΗ ομάδα του Λούτβακ εντόπισε το πρόβλημα, που ονομάστηκε ChaosDB, στις 9 Αυγούστου και ειδοποίησε τη Microsoft στις 12 Αυγούστου, είπε ο Luttwak.\nΌπως επισημαίνει το Reuters, η αποκάλυψη έρχεται μετά από μήνες αλλεπάλληλων κακών ειδήσεων ασφαλείας για τη Microsoft. Η εταιρεία δέχθηκε επίθεση από τους ίδιους ύποπτους ρωσικούς χάκερ που διείσδυσαν στο SolarWinds, οι οποίοι έκλεψαν τον πηγαίο κώδικα της Microsoft.\nΕπίσης, μια πρόσφατη επιδιόρθωση ελαττώματος σε εκτυπωτή έπρεπε να επαναληφθεί.\nΚαι ένα ελάττωμα ηλεκτρονικού ταχυδρομείου του Exchange την προηγούμενη εβδομάδα προκάλεσε επείγουσα προειδοποίηση της αμερικανικής κυβέρνησης ότι οι χρήστες πρέπει να εγκαταστήσουν επιδιορθώσεις που εκδόθηκαν πριν από μήνες, επειδή οι επίδοξοι χάκερς το εκμεταλλεύονται τώρα.


Καμμένος για Κρίσεις: Κρίσεις με πολιτικά - εκδικητικά κριτήρια - ArmyNow.Net\nHome Αμυνα Καμμένος για Κρίσεις: Κρίσεις με πολιτικά – εκδικητικά κριτήρια\nΚαμμένος για Κρίσεις: Κρίσεις με πολιτικά – εκδικητικά κριτήρια\nΤι λέει ο πρώην υπουργός Εθνικής Άμυνας Πάνος Καμμένος για τις Κρίσεις στις Ένοπλες Δυνάμεις. Ποιους θεωρεί υπεύθυνους.\nΝέο σχόλιο από τον πρώην Υπουργό Εθνικής Άμυνας Πάνο Καμμένο, ο οποίος για ακόμα μία φορά μέσω twitter εκφράζει τη διαφωνία του στα αποτελέσματα των κρίσεων στις Ένοπλες Δυνάμεις, ενώ επιτίθεται στην κυβέρνηση και τον ΣΥΡΙΖΑ κάνοντας λόγο για διεξαγωγή κρίσεων στις Ένοπλες Δυνάμεις χωρίς αξιοκρατία, αλλά με πολιτικά εκδικητικά κριτήρια.\nΛίγες μέρες μετά τη δημόσια διαφωνία του για την απόφαση να αποστρατευτεί ο Αντιστράτηγος Αλκιβιάδης Στεφανής, ο Πάνος Καμμένος κατηγορεί την κυβέρνηση για «καρατόμηση» των Αντιναυάρχων Παυλόπουλου και Διακόπουλου, αλλά και των Αντιστρατήγων Μανωλάκου και Μπίκου.\nΣυγκεκριμένα ο Πάνος Καμμένος μιλά για «γιάφκα Αντωνετσί – ΣΥΡΙΖΑ», καθώς προφανώς θεωρεί ότι υπεύθυνος για τις συγκεκριμένες αλλαγές είναι ο επίτιμος Αρχηγός ΓΕΑ Γεώργιος Αντωνετσής.\nΟ Πάνος Καμμένος γράφει στο twitter του: «Δυστυχώς μετά από 4 χρόνια δίκαιων κρίσεων στο στράτευμα επανήλθαν οι κρίσεις με πολιτικά εκδικητικά κριτήρια. Άξιοι ηγέτες όπως οι Αντιναύαρχοι Παυλόπουλος και Διακόπουλος και οι Αντιστράτηγοι Μανωλάκος και Μπίκος καρατομούνται από γιάφκα «Αντωνετσή-Σύριζα. Κρίμα ΨΗΛΑ ΤΟ ΚΕΦΑΛΙ».


Νέο Hit Single από Dj Regard και Raye “Secrets” - ENERGY Cyprus\nΝέο Hit Single από Dj Regard και Raye “Secrets”\nΟ DJ και παραγωγός από το Κόσοβο, Regard, γνώρισε παγκόσμια επιτυχία με το debut single του “Ride It” – μία επανεκτέλεση του ομώνυμου track του hip-hop star, Jay Sean – το οποίο έγινε διεθνές hit, κατακτώντας το internetκαι το TikTok σαν σίφουνας, καταφέρνοντας να μπει σε πάνω από δέκα Top 10 singles chart παγκοσμίως, συμπεριλαμβανομένου την δεύτερη θέση στο βρετανικό chart όπου και έγινε πλατινένιο. Μέχρι στιγμής έχει συγκεντρώσει 600 εκατομμύρια streams σε Spotify και Apple Music και έχει σημειώσει πάνω από 3.5 εκατομμύρια πωλήσεις παγκοσμίως. Επίσης έχει φτάσει στην κορυφή των διεθνών streaming και Shazam charts.\nΗ τραγουδίστρια-τραγουδοποιός από το Νότιο Λονδίνο, η RAYE μετράει πάνω από ένα δισεκατομμύριο streams και έχει ένα διπλά πλατινένιο, ένα χρυσό και 2 ασημένια singles στο βιογραφικό της. Γνώρισε παγκόσμια επιτυχία με την συμμετοχή της στο track “You Don’t Know Me” του Jax Jones, το οποίο έχει πάνω από 456 εκατομμύρια Spotify streams. Από τότε έχει συνεχίσει την ανοδική της πορεία στα charts, με κυκλοφορίες όπως η συνεργασία της με την Jess Glynne στο “Love Me Again”, το R&B hit “Decline” με τον Mr Eazi και πιο πρόσφατα το τραγούδι “Tequila” με τους παραγωγούς Martin Solveig και Jax Jones.\nΈχοντας συνεργαστεί με ένα μεγάλο εύρος ταλαντούχων καλλιτεχνών όπως ο Stormzy, o David Guetta και η Mabel, η RAYE έχει εδραιώσει με επιτυχία τον εαυτό της ως μία από τις πιο περιζήτητες καλλιτέχνιδες στη μουσική βιομηχανία. Ως χαρισματική τραγουδοποιός έχει γράψει τραγούδια για καλλιτέχνες όπως ο John Legend, οι Major Lazer, η Charli XCX, οι Little Mix, η Hailee Steinfeld, η Ellie Goulding, o Jax Jones και ο Khalid καθώς συνυπογράφει και το τραγούδι της Beyonce,“Bigger”, από το νέο της δίσκο εμπνευσμένο από τον Βασιλιά των Λιονταριών.\nΒρείτε το εδώ: https://lnk.to/RRSecretsyd\nΤο “SECRETS” κυκλοφορεί από την Panik Records και την Sony Music.


Ονειρέψου, προετοιμάσου, δώσε τον καλύτερο σου εαυτό κι είσαι ήδη νικητής (Σκέψεις από το μαραθώνιο του Μαρακές) - 12 μαραθωνιοι σε 12 μηνες σε 12 χωρες\nΓια φωτογραφίες από τον μαραθώνιο πατήστε ΕΔΩ\n-Με συγχωρείται κύριε, μια δεύτερη μακαρονάδα θα ήθελα παρακαλώ.\nΖητάω από τον χαμογελαστό νεαρό σερβιτόρο στο πιο γνωστό ιταλικό εστιατόριο στο Μαρακές, το cafe Arabe, που μου το έχει συστήσει σαν must μια πολυταξιδευμένη συνάδελφός μου, όταν την ρώτησα που να φάω μακαρόνια τη μέρα πριν τον μαραθώνιο.\n-Νομίζω ότι έκλεισε η κουζίνα κύριε, απαντάει ευγενέστατα.\n-Μα η ώρα είναι δέκα και η κουζίνα κλείνει στις 11 όπως γράφετε στον κατάλογο.\n-Κύριε με συγχωρείται που σας διορθώνω αλλά η ώρα είναι 11!\nΚαι ξαφνικά συνειδητοποιώ ότι το κινητό μου έχει αλλάξει την ώρα εσφαλμένα και δείχνει μια ώρα πιο πίσω σε σχέση με την πραγματική στη χώρα και το κυριότερο ότι αν δεν γινόταν αυτός ο διάλογος… ΔΕΝ θα προλάβαινα ΠΟΤΕ την εκκίνηση του μαραθωνίου το επόμενο πρωί! Γι αυτό και ο ταξιτζής νωρίτερα έλεγε είναι διπλή ταρίφα και εγώ τον έβγαζα τρελό. Την ημέρα της αναχώρησης έμαθα ότι και οι υπόλοιποι Έλληνες οι οποίοι ταξίδευαν με τις ίδιες πτήσεις, αλλά απλώς για τουρισμό, είχαν το ίδιο πρόβλημα και οι περισσότεροι το διαπίστωσαν το πρωί πριν φύγουν που ήρθαν τα ταξί τους μια ώρα πριν το ραντεβού τους και χαμογελώντας απορούσαν πως γίνεται οι Άραβες που δεν είναι τόσο συνεπείς, να έχουν έρθει τώρα τόσο νωρίτερα!\nΑφού άλλαξα πόσα χρώματα από τον πανικό μου, ευχαρίστησα τον σερβιτόρο και απόλαυσα τη μισή από τη δεύτερη μακαρονάδα, μιας και την υπόλοιπη μισή την κράτησα ως συνήθως για πρωινό πριν τον αγώνα.\nΩστόσο τα προβλήματα είχαν ξεκινήσει νωρίτερα την ίδια μέρα, όταν το ηλιόλουστο πρωινό του Σαββάτου, μια μέρα πριν το αγώνα, κατευθύνθηκα στα περίπτερα της διοργάνωσης να πάρω το νούμερο μου και ότι άλλες παροχές θα είχαν προβλέψει. Κούνια που με κούναγε όμως! Ο εκπρόσωπος της διοργάνωσης, από τους λίγους αγενείς, ανέκφραστους και μουρτζούφληδες μαροκινούς που συνάντησα στο 3ημέρο μου στην πόλη, μου δίνει απλώς ένα φάκελο με το νούμερό μου για τον αγώνα και ένα μπλουζάκι. Όταν τον ρώτησα αν θα μας δώσουν έστω μια τσάντα που αφήνουμε ως συνήθως τα ρούχα μας στην αφετηρία, με τα ελάχιστα αγγλικά που γνώριζε και μάλλον χρησιμοποίησε όσες λέξεις ήξερε στην αγγλική, άρχισε να φωνάζει ότι δεν δίνουμε τσάντα και τι είναι αυτά που ρωτάτε και δεν προβλέπεται χώρος στην αφετηρία για το σκοπό αυτό και τι έχουνε πάθει τελοσπάντων και ρωτάμε όλοι οι δρομείς αυτό το πράγμα! Κι όταν τόλμησα να του αναφέρω ότι όλοι οι αγώνες τα προσφέρουν αυτά και τι περιλαμβάνει τότε το τσουχτερό ποσό συμμετοχής των 75 ευρώ, νευριασμένος και με ύφος καρδιναλίου, μου δείχνει απλώς το φάκελο με το νούμερο της συμμετοχής μου.\nΠαίρνω βαθιά ανάσα. Ωραία Γιώργο, σκέφτομαι από μέσα μου, στο Μαρόκο της Αφρικής είσαι, μέχρι τώρα κάνει ζέστη αν και Γενάρης μήνας, πόσο κρύο θα κάνει το πρωί που θα είσαι μόνο με το κοντομάνικο μέχρι την έναρξη; Και σαν να μην έφθανε αυτό, ψάχνω να αγοράσω ζελεδάκια ενέργειας για τον αγώνα, μιας και για πρώτη φορά ξεχνάω να φέρω μαζί μου. Και ναι ναι σωστά μαντέψατε, είναι ο πρώτος και ίσως μοναδικός διεθνής μαραθώνιος που όχι μόνο δεν προσφέρει με την συμμετοχή κάποιο ζελεδάκι, αλλά δεν παρέχει ούτε στην διαδρομή και ούτε πουλάει κανένα από τα περίπτερα της επίσημης έκθεσης του! Τελικά βρίσκω σε ένα πολυκατάστημα ζαχαρωτά παρόμοια με τα ζελεδάκια που συνήθως προσφέρουν στις γραμματείες των εταιριών και των ιατρείων και όλοι μας παίρνουμε στα κρυφά κι ένα δεύτερο. Από το τίποτα σκέφτομαι καλύτερο είναι.\nΤην επομένη, ξυπνάω το πρωί στις 6 να ετοιμαστώ και να φάω κάτι. Η ώρα εκκίνησης είναι στις 8:30 και το σημείο της 25-30 λεπτά με τα πόδια από το ξενοδοχείο, ιδανικό για ένα καλό ζέσταμα! Αμ δε…! Στις 7 βγαίνω από τη ρεσεψιόν με το σορτσάκι και το κοντομάνικο και νιώθω ένα διαπεραστικό κρύο να τρυπώνει μέσα απ’ τα ρούχα! Στο μυαλό μου ήρθε αμέσως η σκηνή από την ταινία «Βαρομετρικό χαμηλό» όταν ο Σταλόνε φορώντας κοντομάνικο μέσα στα χιόνια πάλευε να επιζήσει! Το γρήγορο βάδην που εξελίχθηκε σε τζόκιν δε με ζεσταίνουν τελικά καθώς φτάνω στην αφετηρία. Εκεί άλλη μία ώρα αναμονής μέσα στο κρύο! Ευτυχώς μαζευόταν πλήθος δρομέων και ζεσταινόμουν λίγο όσο βρισκόμουν ανάμεσά τους.\nΛίγα λεπτά πριν το μεγάλο μπαμ της πιστολιάς για την εκκίνηση, γνωρίζω δύο γυναίκες που έχουν ταξιδέψει από την Ουρουγουάη για να τρέξουν τον μαραθώνιο αυτό, την Αγκουστίνα και την Μαρία. Είναι αυτή η ίδια τρέλα που μοιραζόμαστε και μας κάνει να ταξιδέψουμε χιλιάδες χιλιόμετρα μακριά, για να ξυπνήσουμε το πρωί στις 6 μες στη χαρά, σαν 6χρονα που μόλις άνοιξαν το χριστουγεννιάτικο δώρο τους, να σταθούμε μέσα στο κρύο κι όλα αυτά όχι για να πιούμε σαμπάνια ή να φάμε αστακομακαρονάδα, αλλά για να τρέξουμε 42χμ! Για να «κοπανηθούμε», να πονέσουμε και να μην μπορούμε για δυο μέρες μετά να σταθούμε όρθιοι και να περπατάμε καλά. Αυτή η κοινή τρέλα όμως που μοιραζόμαστε είναι που μας ενώνει αμέσως μεταξύ μας και μας κάνει να μιλάμε σαν να γνωριζόμαστε από χρόνια και να λέμε ξημερώματα άνοστα κρύα αστεία που εμάς μας κάνουν να ξεκαρδιζόμαστε! Ίσως φαντάζει ξένο σε κάποιον τρίτο που το βλέπει απέξω… Ίσως και να είναι… Είναι όμως αληθινό το συναίσθημα! Και είναι μοναδικό!\nΣτις 8:30 ακριβώς «πέφτει» η πιστολιά που σημαίνει την εκκίνηση του αγώνα και παρέα με 1000 περίπου δρομείς ξεκινάμε μες στην πρωινή καταχνιά. Φωνές, χειροκροτήματα και γέλια ακούγονται παντού τριγύρω! Παιδιά όλων των ηλικιών έχουν μαζευτεί στα πεζοδρόμια και με τη σειρά τους φωνάζουν, χειροκροτούν και γελάνε καθώς περνάμε πλάι τους. Πολλά από αυτά είμαι σίγουρος ότι ονειρεύονται όταν μεγαλώσουν να γίνουν κι εκείνα δρομείς. Το τρέξιμο μεγάλων αποστάσεων στο Μαρόκο είναι πολύ διαδεδομένο άθλημα και έχουν προκύψει από αυτή τη χώρα, αρκετοί διάσημοι και κορυφαίοι δρομείς, με σημαντικότερους τον Σαϊντ Αουίτα και τον Χισάμ Ελ Γκερούζ, με πολλά μετάλλια και ρεκόρ.\nΜετά από ενάμισι περίπου χιλιόμετρο βλέπω έναν δρομέα να κουβαλάει στις πλάτες του τον… πύργο του Άιφελ! Δεν καταλαβαίνω το υλικό κατασκευής αλλά έχει ύψος περίπου τρία μέτρα! Και θα πορευόταν έτσι και για τα επόμενα ακόμη 41χμ! Όλοι συναθλητές που τον προσπερνούν του φωνάζουν και τον συγχαίρουν. Είναι συχνό φαινόμενο σχεδόν σε κάθε αγώνα, δρομείς των μαραθωνίων να σκαρφίζονται απίστευτες ιδέες για να προσθέσουν ακόμα μεγαλύτερη τρέλα στο ήδη «τρελό» εγχείρημα του να τρέξεις έναν μαραθώνιο.\nΗ διαδρομή συνεχίζει στα περίχωρα της πόλης, αλλά ήλιος ακόμα δε φαίνεται και η πρωινή αύρα δεν υποχωρεί. Χρειάζεται να φθάσω στο 14ο χμ για να αρχίσω να ζεσταίνομαι. Πρωτόγνωρο αυτό για το δικό μου σώμα αλλά πληρώνω το κρύο του ξημερώματος. Και καθώς κάνω τις σκέψεις αυτές, βλέπω μπροστά μου άλλον έναν τρελοδρομέα να τρέχει φορώντας… κουστούμι! Είναι χρώματος γκρι, έχει πάνω δεκάδες διαφορετικά ζωγραφιστά μουστάκια και το συνοδεύει από ασορτί καπέλο εποχής!\nΤα χιλιόμετρα περνάνε και είμαστε πλέον εκτός πόλης. Το τοπίο εναλλάσσεται και τα ξερά άγονα οικόπεδα αφήνουν τη θέση τους σε ψηλές δενδροστοιχίες που σε συνδυασμό με την καταχνιά θυμίζει βορειοευρωπαϊκό τοπίο. Ξαναμπαίνουμε στην πόλη και συγκεκριμένα για δύο περίπου χιλιόμετρα έχουμε στο αριστερά μας τα κόκκινα τείχη της πόλης. Το Μαρακές είναι γνωστό και ως η «Κόκκινη Πόλη» λόγω της κυριαρχίας του χρώματος αυτού στα κτίρια και στα τείχη της. Ολόκληρη η παλιά πόλη, γνωστή ως Μέντινα, έχει ανακηρυχθεί από την UNESCO Μνημείο Παγκόσμιας Πολιτιστικής Κληρονομιάς. Τα τείχη της ξεπερνούν τα 18 χιλιόμετρα και περικλείουν μέσα τους δαιδαλώδεις στενά, σε κάποια από τα οποία με το ζόρι περνάει ένα άτομο, αλλά κυρίως ξετυλίγουν έναν λαβύρινθο που αγγίζει όλες τις αισθήσεις με τα χρώματα και τα αρώματα του. Ωστόσο, αν και σε καλύτερη κατάσταση από άλλες αφρικανικές περιοχές, η φτώχεια είναι εμφανής σε πολλά σημεία της πόλης. Η διαδρομή περνάει και από φτωχογειτονιές με παλιά χαμηλά κτίρια τα οποία αν και θυμίζουν περισσότερο εγκαταλελειμμένα, είναι κατοικήσιμα. Τα παιδιά που συναντούσαμε στο πέρασμά μας στις γειτονιές αυτές, μάζευαν τα μισογεμάτα μπουκάλια με νερό που πετούσαμε στην άκρη του δρόμου και ζητούσαν τους χουρμάδες που μας είχαν δώσει λίγο νωρίτερα στο σταθμό τροφοδοσίας… ενώ κάποια από αυτά συνέλεγαν ακόμα κι αυτούς από το δρόμο. Ωστόσο, αυτό που με εντυπωσίασε και θα μείνει για πάντα χαραγμένο και αλησμόνητο στην ψυχή μου είναι τα πλατιά και αγνά χαμόγελά τους. Ήταν τα πιο χαμογελαστά παιδιά που συναντήσαμε σε όλη τη διαδρομή! Δεν μπορώ να τα ξεχάσω να τρέχουν με τόσο θετική ενέργεια δίπλα μας, κυρίως ξυπόλητα, κάνοντας συνεχώς τη χαρακτηριστική κίνηση του «κόλλα το»!\nΣχεδόν 2,5 ώρες έχουν περάσει και η επόμενη μισή ώρα με βρίσκει στο ωραιότερο μέρος της διαδρομής, περιτριγυρισμένος από ένα πανέμορφο φοινικόδασος βγαλμένο σαν από ταινία. Αποκορύφωμα οι δεκάδες καμήλες, άλλες να περιφέρονται με τον ιδιοκτήτη τους και άλλες να στέκονται ακριβώς πλάι του δρόμου. Δεν χάνω την ευκαιρία φυσικά και σταματάω μπροστά τους για μια… σέλφι! Συνηθισμένες μάλλον αυτές, όχι μόνο δεν δίνουν σημασία αλλά κοιτάνε δεξιά και αριστερά. Σαν τα μωρά που όσο κάθεσαι μαζί τους σε κοιτάνε συνεχώς κι όταν αποφασίσεις να τα βγάλεις φωτογραφία, φαντάζει αδύνατο να τα πετύχεις να κοιτάνε ίσια προς το φακό!\nΟδεύουμε αισίως προς το τελευταίο τμήμα του αγώνα. Οι δρομείς που είναι πλέον στο οπτικό μου πεδίο έχουν αραιώσει αρκετά. Όπως ανέφερα χαρακτηριστικά και σε μια φίλη που μου τηλεφώνησε για να με ενθαρρύνει εκείνη την ώρα (είναι σύνηθες βλέπετε να τηλεφωνούν στους μαραθωνοδρόμους γνωστοί τους για να τους εμψυχώσουν και στους περισσότερους δρομείς έχει ευεργετικά αποτελέσματα ακόμα κι αν δεν σας το δείχνουμε την ώρα εκείνη του τηλεφωνήματος) «όλοι οι Αφρικανοί έχουν τερματίσει, Ειρήνη, και έχουμε μείνει εδώ πέρα κάτι… ξερακιανοί Ευρωπαίοι»!\nΛίγα χιλιόμετρα παραπέρα ωστόσο και ενώ έχουν απομείνει μόλις τρία για τον τερματισμό, ξαφνικά οι δυνάμεις μου με εγκαταλείπουν, σαν να σβήνουν όλα γύρω μου, μια ανυπέρβλητη εξάντληση διαπερνά όλο το κορμί. Ίσως «χτύπησα» τείχος, όπως αποκαλείται στο γλωσσάρι των δρομέων η κατάσταση αυτή. Σταμάτησα να τρέχω κι άρχισα να περπατάω. Μετά από λίγα δευτερόλεπτα προσπάθησα να ξεκινήσω πάλι τρέξιμο αλλά μετά από μερικά μέτρα ξανά το ίδιο. Λίγο τρέξιμο και περπάτημα ξανά και κάθε επόμενη φορά για περισσότερα μέτρα. Τα επόμενα δυο δυόμισι χιλιόμετρα πέρασαν επαναλαμβανόμενα με τον τρόπο αυτό. Είναι ο όγδοος μαραθώνιος που συμμετέχω κι είναι η πρώτη φορά που περπατάω σε αγώνα. Σκέψεις διάφορες περνάνε από το μυαλό μου τα λεπτά αυτά. Συλλογιόμουν «Γιώργο δεν έκανες καλή προετοιμασία», «βιάστηκες να τρέξεις ξανά μαραθώνιο από τον τελευταίο σου δυο μήνες πριν», «ντροπή να περπατάς σε μαραθώνιο έχοντας ήδη τερματίσει σε άλλους εφτά». Ίσως να εφησύχασα το προηγούμενο διάστημα και να υποτίμησα τη δυσκολία του επερχόμενου μαραθωνίου σκεπτόμενος, «έλα μωρέ έχεις τρέξει τόσους, σιγά θα βγει κι αυτός, δεν χρειάζεται να κάνεις προπονήσεις και προετοιμασία, κάτσε ξεκουράσου». «Κι όμως δεν είναι έτσι”, έρχεται το αγγελάκι να παραμερίσει το διαβολάκι που σου στέλνει τις προηγούμενες σκέψεις.\nΝτροπή δεν είναι να περπατήσεις σε έναν μαραθώνιο, ντροπή δεν είναι καν αν πάθεις κάτι και αναγκαστείς να εγκαταλείψεις τον αγώνα για λόγους υγείας. Ντροπή είναι να παρατήσεις τον αγώνα και να παραδοθείς χωρίς να τα έχεις δώσει όλα. Και ακόμα παραπέρα, ένα από μεγαλύτερα λάθη που μπορείς να κάνεις απέναντι στον ίδιο σου τον εαυτό, είναι να μην σταθείς στην γραμμή της αφετηρίας, δηλαδή να μην το παλέψεις καν! Επειδή δεν προετοιμάστηκες, επειδή δεν ήθελες να προσπαθήσεις την υπέρβαση το προηγούμενο διάστημα επειδή… επειδή… δεκάδες επειδή που θα συνεχίσει να σκέφτεται το μυαλό για να σε κρατήσει αδρανή. Τα παραπάνω είναι μεταφορικά και για την ίδια τη ζωή. Δεν είναι ντροπή να μην πετύχεις τελικά αυτό που είχες ονειρευτεί, αλλά είναι τεράστιο λάθος να μην προσπαθήσεις καν, να μην δώσεις τον καλύτερο εαυτό σου σε ότι κάνεις και σε ότι έχεις φανταστεί. Να μην παλέψεις για τα όνειρά σου! Να παραδοθείς τελικά στην αδράνεια!\nΠαλεύοντας και κερδίζοντας τις σκέψεις αυτές, σηκώνω το κεφάλι μου και βλέπω την αψίδα του τερματισμού! Και εντελώς ξαφνικά ξανά… όπως ήρθε το «τείχος» έφυγε. Ένιωθα σαν να ξεκινούσα τώρα τον αγώνα. Σαν να έχω τη δύναμη να τρέξω άλλα 42 χιλιόμετρα! Σαν να με έσπρωχνε κάποιος και να μου έδινε ώθηση!\nΣαν κάποιος να μου έλεγε: κάνε εσύ το καλύτερο δυνατό για το στόχο σου και μην ανησυχείς, πολλοί θα σταθούν αρωγοί στην προσπάθειά σου, πολλοί θα είναι πρόθυμοι να σε βοηθήσουν, να σε «σπρώξουν».. Αυτό να θυμάστε και για τη ζωή! Ένας αγώνας δρόμου είναι! Σαν αυτόν που τρέχω εγώ τώρα! Προετοιμάσου κατάλληλα, δώσε τον καλύτερο εαυτό σου και μη φοβάσαι! Θα έρθει η βοήθεια όταν λυγίσεις… Σαν αυτό το «αόρατο» χέρι που σπρώχνει εμένα τώρα. Δεν θα τα καταφέρω.. Τα έχω καταφέρει ήδη…\nΣτα τελευταία μέτρα, βγάζω την ελληνική σημαία από την τσέπη μου και ανεμίζοντάς την περνάω την γραμμή του τερματισμού. Ένα πλατύ χαμόγελο καρφώνεται στα χείλη μου και δεσμεύομαι στον εαυτό μου ότι δε θα εγκαταλείψω ποτέ σε ότι κι αν κάνω στη ζωή μου! Τουλάχιστον αν δεν προετοιμαστώ, δεν προσπαθήσω πρώτα και δεν κάνω ότι καλύτερο περνάει από το χέρι μου γι αυτό. Πάμε να το ξανακάνουμε! Άξιζε τον κόπο!\nΥ.Γ.: Ο μαραθώνιος στο Μαρακές στις 27/1/2019 ήταν ο πρώτος του εγχειρήματός μου να τρέξω 12 μαραθωνίους σε 12 μήνες σε 12 διαφορετικές χώρες του κόσμου\nΜαρακές Μαραθώνιος Ιανουάριος – φωτογραφίες


Ψησταριά Υγραερίου, Γκαζιέρα και Βάση Solia 200/30 - Somagic | pyrostia.gr\nΨησταριά Υγραερίου Triton PTS+ 6.1+ maxX INOX - Landmann\nΨησταριά Υγραερίου, Γκαζιέρα και Βάση Solia 200/30 - Somagic\nΨησταριά Υγραερίου, πλατό με μαντεμένια πλάκα ψησίματος, γκαζιέρα και βάση της εταιρείας Somagic.\nΜε το ολοκληρωμένο Cooking Station Canto 200/30 μπορείτε να μαγειρέψετε για εσάς και την παρέα σας στον κήπο σας, στο μπαλκόνι σας, στην εξοχή εύκολα και ποιοτικά.\nPlancha Grill Solia 200\nΜαντεμένια εστία υγραερίου ισχύος 4,3KW για τηγάνι-κατσαρόλα διάστασης 30X30cm\nΣιδερένιο τρόλευ με ράφι\nΔιανομέα 2 παροχών 1 τεμ\nΡυθμιστές χαμηλής πίεσης 1,5kgr 2 τεμ\nΛάστιχο σύνδεσης 2m\nΣφιγκτήρες σύνδεσης 4 τεμ\nΔιαστάσεις επιφάνειας : 105,5 Χ 57cm\nΔιαστάσεις αποσπώμενης πλάκας : 51.5 Χ 36.5 cm\nΕγγύηση πλάκας & πλαισίου : 2 χρόνια\nΘερμόμετρο - Outdoorchef


Θέση: Βυζαντινό Μουσείο Φθιώτιδας (Υπάτη) [x]Κατηγορία: Νόμισμα [x]Είδος: Νόμισμα Γόρτυνας [x]Χρονική Περίοδος: 31 π.Χ. - 400 μ.Χ. [x]